hotchpotch/miracl-hf-unified huggingface dataset:
โคชินเอ็ตสึ
โคชินเอ็ตสึ () เป็นอนุภูมิภาคของประเทศญี่ปุ่น ซึ่งครอบคลุมโตเกียวและบริเวณตอนกลางของเกาะฮนชู ซึ่งครอบคลุมจังหวัดยามานาชิ จังหวัดนางาโนะ และจังหวัดนีงาตะ
ปริญญา พานแก้ว
ปริญญา พานแก้ว เป็นนักกีฬาวอลเลย์บอลหญิงทีมชาติไทย ผู้ทำหน้าที่ในตำแหน่งตัวเซต ปัจจุบันเล่นให้กับสุพรีม-ชลบุรี
ปริญญา พานแก้ว เป็นนักกีฬาจากโรงเรียนบดินทรเดชา (สิงห์ สิงหเสนี)
คาร์สตา โลว์
คาร์สตา โลว์ (; 2 กุมภาพันธ์ ค.ศ. 1993 –) เป็นนักกีฬาวอลเลย์บอลชาวอเมริกันได้เล่นวอลเลย์บอลในสโมสรนารังคีโตลาสชังกาส โลว์เป็นสมาชิกของทีมวอลเลย์บอลหญิงทีมชาติสหรัฐอเมริกา
เธอเล่นวอลเลย์บอลหญิงของวิทยาลัยในมหาวิทยาลัยแคลิฟอร์เนีย ลอสแอนเจลิส
โลว์เป็นส่วนหนึ่งของทีมชาติสหรัฐอเมริกาที่ได้รับเหรียญทองในการแข่งขันวอลเลย์บอลเวิลด์กรังด์ปรีซ์ 2015 และได้รับรางวัลผู้เล่นทรงคุณค่า
เลิฟเฮี้ยวเฟี้ยวต๊อด
เลิฟเฮี้ยวเฟี้ยวต๊อด เป็นภาพยนตร์แนวโรแมนติก-คอมเมดี้ กำกับและเขียนบทโดย พจน์ อานนท์ นำแสดงโดย คุณาธิป ปิ่นประดับ, ศรัณยา จำปาทิพย์, เจนนี่ ฟิโลเมน่า, ชนัญญา พงษ์นาค และรินรดา ธุระพันธ์  ออกฉายเมื่อวันที่ 30 กรกฎาคม พ.ศ. 2558
ต๊อด (คุณาธิป ปิ่นประดับ) หนุ่มหล่อหน้าตาดีมีดีกรี...หล่อขั้นเทพ สาวเห็นเป็นต้องเหลียวหลังเมื่อบวกกับลีลาคารมคมคาย ผู้ชายอย่างต๊อดคือหนุ่มในฝันของสาว ๆ ทั้งหลาย แต่ใครจะรู้บ้างว่า...เมื่อครั้งยังเล็ก ”ผู้หญิง” ได้เคยสร้างปมเอาไว้ให้กับหัวใจดวงน้อย ๆ ของเขา
เมื่อโตขึ้นต๊อดจึงเดินหน้าบริหารเสน่ห์กับสาวไปเรื่อย ขณะเดียวกันก็พยายามทำงานเก็บสะสมเงินเอาไว้ เพื่อหวังที่จะไปรับ ยายต้อย (ดวงตา ตุงคะมณี) ผู้หญิงที่เขารักมากที่สุดกลับมาอยู่ด้วยหลังจากที่แม่ตัดสินใจส่งยายเข้าไปอยู่ในสถานพักฟื้นคนชรา ต๊อดทำงานทุกอย่างที่จะสามารถสร้างรายได้ให้กับเขาโดยมี "ฟันดะ" (ชวิน เอี่ยมชัยมงคล) เพื่อนซี้ที่ไม่ได้หล่อน้อยไปกว่ากันคอยช่วยเหลือรวมไปถึงเหล่ารุ่นน้องจอมแสบอีก 3 หนุ่ม แต่ดูเหมือนว่า ความหล่อ จะไม่ได้เป็นแค่ความโชคดีของเขา เพราะมันยังนำความวุ่นวายมาสู่ต๊อดอีกด้วย
โทนี มิลลิงตัน
แอนโธนี ฮอเรซ "โทนี" มิลลิงตัน (; 5 มิถุนายน พ.ศ. 2486 – 5 สิงหาคม พ.ศ. 2558) เป็นอดีตนักฟุตบอลชาวเวลส์ที่เคยเล่นในตำแหน่งผู้รักษาประตูให้กับสโมสรฟุตบอลเวสต์บรอมวิชอัลเบียน คริสตัลพาเลซ ปีเตอร์โบโรยูไนเต็ดและสวอนซีซิตี ในช่วงคริสต์ทสวรรษที่ 1960 และ 1970 และลงเล่นให้กับทีมชาติเวลส์ 21 ครั้ง อาชีพนักฟุตบอลของเขาต้องสิ้นสุดลงในปี พ.ศ. 2518 เนื่องจากอุบัติเหตุทางรถยนต์ เขาเป็นพี่ชายของเกรนวิลล์ มิลลิงตัน อดีตผู้รักษาประตูของรีลและเชสเตอร์
เซี่ย ซืออี้
เซี่ย ซืออี้ (; 28 มีนาคม ค.ศ. 1996 –) เป็นนักกีฬากระโดดน้ำชาวจีน
เซี่ย ซืออี้ เกิดในปี ค.ศ. 1996 ในซัวเถา มณฑลกวางตุ้ง ประเทศจีน ในปี ค.ศ. 2015 ในการแข่งขันกีฬาทางน้ำชิงแชมป์โลก 2015 เขาได้รับรางวัลเหรียญทองในประเภทสปริงบอร์ด 1 เมตร จากนั้นเขาได้รับเหรียญทองแดงในการแข่งขันประเภททีม
ฮารัลด์ นีลเซน
ฮารัลด์ อิงก์มันน์ นีลเซน (; 26 ตุลาคม พ.ศ. 2484 – 11 สิงหาคม พ.ศ. 2558) เป็นอดีตนักฟุตบอลชาวเดนมาร์กในตำแหน่งกองหน้าให้กับสโมสรฟุตบอลโบโลญญา อินเตอร์มิลาน นาโปลี และซัมป์โดเรีย โดยในช่วงที่เขาอยู่กับโบโลญญานั้น เขาเคยได้รับรางวัลรองเท้าทองคำประจำลีกเซเรียอา เขายังลงเล่นให้หับทีมชาติเดนมาร์กทั้งหมด 14 ครั้ง และยิงไป 15 ประตู
อิลยัส ซูเลย์เมนอฟ
อิลยัส ซูเลย์เมนอฟ (Ilyas Suleimenov) เป็นนักมวยสากลสมัครเล่นชาวคาซักสถาน ได้เข้าร่วมการแข่งขันกีฬาโอลิมปิก พ.ศ. 2555 ในรุ่นฟลายเวต แต่ตกรอบแรก ในกีฬาเอเชียนเกมส์ พ.ศ. 2557 เขาได้เหรียญทองในรุ่นฟลายเวต
มะโมะรุ คุโระอิวะ
มาโมรุ คุโรอิวะ (Mamoru Kuroiwa; ภาษาญี่ปุ่น: 黒岩 守) เกิดเมื่อ 16 ตุลาคม พ.ศ. 2505 เป็นนักมวยสากลสมัครเล่นชาวญี่ปุ่น เคยติดทีมชาติเข้าแข่งขันในกีฬาโอลิมปิก พ.ศ. 2527 และ พ.ศ. 2531 ในรุ่นฟลายเวท แต่ไม่ได้เหรียญรางวัล และได้เหรียญทองแดงกีฬาเอเชียนเกมส์ พ.ศ. 2529 ที่ โซลในรุ่นไลท์ฟลายเวท
ศักดา ส่องแสง
ศักดา ส่องแสง (Sukda Songsam) เกิดเมื่อ 24 ตุลาคม พ.ศ. 2484 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2507 ที่ โตเกียว ในรุ่นเวลเตอร์เวท รอบแรก แพ้ ฮุสเซน ซัดดิก จากอียิปต์ ตกรอบ เมื่อ 12 ตุลาคม พ.ศ. 2511 และยังติดทีมชาติเข้าแข่งขันกีฬาเอเชียนเกมส์ 2 ครั้ง ได้เหรียญเงิน รุ่นไลท์เวลเตอร์เวท ในกีฬาเอเชียนเกมส์ พ.ศ. 2505 และได้เหรียญเงินอีกครั้งในรุ่นเวลเตอร์เวท ในกีฬาเอเชียนเกมส์ พ.ศ. 2509
นิยม ประเสริฐสม
นิยม ประเสริฐสม (Niyom Prasertsom) เกิดเมื่อ 3 กรกฎาคม พ.ศ. 2486 ที่สมุทรสาคร เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2507 ที่ โตเกียว ในรุ่นไลท์เวลเตอร์เวท รอบแรก แพ้ อิสต์วาน โตท จากฮังการี ตกรอบเมื่อ 11 ตุลาคม พ.ศ. 2507 และได้เข้าแข่งขันกีฬาโอลิมปิก พ.ศ. 2511 ที่ เม็กซิโก ในรุ่นไลท์เวลเตอร์เวท รอบแรกได้บาย รอบสอง แพ้ เนลสัน รูส จากเวเนซุเอลา ตกรอบ เมื่อ 18 ตุลาคม พ.ศ. 2511 นอกจากนั้นยังได้เหรียญทองกีฬาเอเชียนเกมส์ พ.ศ. 2509 รุ่นไลท์เวลเตอร์เวท และได้เหรียญทองกีฬาซีเกมส์ พ.ศ. 2508 และ พ.ศ. 2510 ในรุ่นไลท์เวลเตอร์เวทด้วย
วีระพันธ์ โกมลเสน
วีระพันธ์ โกมลเสน (Veerapan Komolsen) เกิดเมื่อ 16 มีนาคม พ.ศ. 2489 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2507 ที่ โตเกียว ในรุ่นฟลายเวท รอบแรก แพ้ จอห์น แมกคลุสกี จากสหราชอาณาจักร ตกรอบ เมื่อ 12 ตุลาคม พ.ศ. 2507
คาบสมุทรคิอิ
คาบสมุทรคิอิ () เป็นคาบสมุทรที่ใหญ่ที่สุดของเกาะฮนชู ประเทศญี่ปุ่น ตั้งชื่อตามจังหวัดคิอิ ซึ่งเป็นจังหวัดในอดีตของญี่ปุ่น
จังหวัดวากายามะ เป็นจังหวัดที่กินพื้นที่ส่วนมากของคาบสมุทรคิอิ ซึ่งทิศตะวันตกเฉียงเหนือของจังหวัดวากายามะ เป็นที่ตั้งของจังหวัดโอซากะที่พื้นที่ตอนใต้ของจังหวัดตั้งอยู่บนคาบสมุทรด้วยเช่นเดียวกัน ทางตะวันออกของจังหวัดโอซากะคือจังหวัดนาระที่ไม่มีพื้นที่ติดกับทะเล และถัดจากจังหวัดนาระไปคือจังหวัดมิเอะ
ทางตะวันตกของคาบสมุทรคิอิ มีทะเลเซโตะในตั้งอยู่ ซึ่งทอดตัวยาวออกไปทางตะวันตก และทางตะวันออกของคาบสมุทรเป็นมหาสมุทรแปซิฟิก ทางเหนือของคาบสมุทรเป็นที่ตั้งของสามแม่น้ำคิโซะและอ่าวอิเซะ
คาบสมุทรคิอิเป็นที่ตั้งของแหล่งศักดิ์สิทธิ์และเส้นทางจาริกแสวงบุญในทิวเขาคิอิ ซึ่งเป็นมรดกโลกโดยยูเนสโก นอกจากนี้ ในปี พ.ศ. 2547 ยูเนสโกยังได้ขึ้นทะเบียนสถานที่ 3 แห่งในคาบสมุทรคิอิเป็นมรดกโลก ซึ่งประกอบด้วย
รายชื่อตอน เชฟกระทะเหล็ก ประเทศไทย
นี่คือ รายชื่อตอน เชฟกระทะเหล็ก ประเทศไทย เรียงตามลำดับการออกอากาศ
แม่น้ำโยโดะ
แม่น้ำโยโดะ () บางช่วงของแม่น้ำเรียกว่า แม่น้ำเซตะ () หรือ แม่น้ำอูจิ () เป็นแม่น้ำสายหลักในจังหวัดโอซากะบนเกาะฮนชู มีแหล่งกักน้ำหลักอยู่ที่ทะเลสาบบิวะในจังหวัดชิงะ
ในเขตจังหวัดชิงะ แม่น้ำโยโดะจะถูกเรียกว่าแม่น้ำเซตะ ไหลเข้าสู่ทะเลสาบบิวะซึ่งเป็นทะเลสาบเขื่อน ต่อมาจึงไหลลงสู่เขตจังหวัดเกียวโต จะถูกเรียกว่าแม่น้ำอูจิ หลังจากนั้นจะไปรวมกับแม่น้ำอีกสองสาย คือ แม่น้ำคัตสึระกับแม่น้ำคิซุ จากจุดนี้เป็นต้นไปจะเรียกว่าแม่น้ำโยโดะ ไหลสู่เขตจังหวัดโอซากะ ในจังหวัดโอซากะนี้เอง แม่น้ำโยโดะมีการแตกสาขาออกไปเป็นแม่น้ำคีวโยโดะไหลสู่ใจกลางของนครโอซากะ แม่น้ำทั้งสองสายจะไหลออกสู่อ่าวโอซากะ
แดนซ์เอโวลูชัน
แดนซ์ เอโวลูชัน () หรือ แดนซ์มาสเตอร์ (, "ชื่อที่ใช้ในประเทศโซนทวีปอเมริกาเหนือ") เป็นเกมดนตรีของบริษัทโคนามิ ประเทศญี่ปุ่น โดยตัวเกมนั้นผู้เล่นจะต้องเต้นตามตัวละครที่ปรากฏบนจอภาพขณะเล่นเกม เปิดตัวอย่างเป็นทางการในรุ่นเอกซ์บอกซ์ 360 ณ วันที่ 20 พฤศจิกายน พ.ศ. 2553 ต่อมาได้มีการพัฒนาในรูปแบบเกมตู้โดยใช้คำว่า "อาร์เขต" () ต่อท้ายชื่อเกม และเริ่มให้บริการตั้งแต่วันที่ 27 มีนาคม พ.ศ. 2555 จนถึงปัจจุบัน
ผู้เล่นจะต้องเต้นตามท่าทางของตัวละครภายในเกม โดยการเต้นตามนั้นจะใช้ลักษณะเช่นเดียวกับการเต้นในกระจก โดยในระหว่างที่ตัวละครในจอภาพเต้นนั้นจะมีสัญลักษณ์ต่างๆซึ่งเป็นตำแหน่งของท่าบังคับ โดยสัญลักษณ์นั้นจะมีด้วยกันทั้งหมด 8 แบบ คือ
สำหรับในระดับความยาก "ซ่อน" (STEALTH) สัญลักษณ์แสดงตำแหน่งของท่าบังคับจะไม่ปรากฏให้เห็นบนหน้าจอ แต่ตำแหน่งของท่าบังคับต่างๆจะเป็นเช่นเดียวระดับความยาก "ผู้ชำนาญ" (MASTER)
การประเมินผลระหว่างการเล่นจะใช้ระบบเกจซึ่งจะมีให้จำนวนหนึ่งในช่วงเริ่มต้นของแต่ละเพลง หากผู้เล่นสามารถเต้นตามท่าบังคับได้ตรงจังหวะมากเท่าไหร่เกจก็จะถูกเติมมากขึ้นเท่านั้น แต่ถ้าผู้เล่นเต้นผิดจังหวะหรือผิดท่าเกจก็จะลดลง หากเกจดังกล่าวหมดลงก่อนที่เพลงจะจบเกมจะจบลงทันที โดยเกณฑ์การเพิ่มและลดของเกจขึ้นอยู่กับความแม่นยำในการเต้นตามท่าบังคับให้ตรงตามจังหวะและความต่อเนื่องของความแม่นยำดังกล่าว ซึ่งมีทั้งหมด 4 ระดับ โดยระดับ PERFECT, GREAT และ GOOD จะทำให้เกจเพิ่มขึ้น ส่วนระดับ BOO จะทำให้เกจลดลง
ส่วนการประเมินผลหลังการเล่นจบในแต่ละเพลงจะเป็นการนำผลรวมความแม่นยำในการเล่นตลอดทั้งเพลงมาประเมิน ซึ่งสรุปออกมาในรูปของเกรด โดยเรียงจากดีที่สุดไปยังแย่ที่สุด ได้แก่ AAA, AA, A ,B ,C ,D, E และ ...(ในกรณีที่เล่นไม่จบเพลง) หากผู้เล่นสามารถเล่นจบเพลงโดยไม่ได้ค่าความแม่นยำในระดับ ฺBOO เลยในเพลงนั้นจะถือว่าผู้เล่นสามารถทำฟูลคอมโบ (Full Combo) สำเร็จ
แดนซ์ เอโวลูชัน อาเขต เป็นเวอร์ชันที่พัฒนาขึ้นมาจากเกมรุ่นเอกซ์บอกซ์ 360 โดยมีการปรับปรุงระบบต่างๆให้เหมาะสม โดยเปิดตัวอย่างเป็นทางการเมื่อวันที่ 27 มีนาคม พ.ศ. 2555 และได้กระจายออกไปยังประเทศต่างๆนอกเหนือจากประเทศญี่ปุ่น ได้แก่ จีนแผ่นดินใหญ่, ไต้หวัน, ฮ่องกง, มาเลเซีย และ ไทย ส่วนที่ เกาหลีใต้ เคยมีการทำ location test แต่ไม่ได้เปิดให้บริการอย่างเป็นทางการ
ด้านหน้าอาคาร
โดยทั่วไปแล้ว ด้านหน้าอาคาร หรือ ฟะซาด (; ) คือส่วนด้านนอกอาคารด้านใดด้านหนึ่ง ซึ่งมักจะอยู่ทางด้านหน้า คำว่า "ฟะซาด" มีที่มาจากภาษาฝรั่งเศสที่แปลว่า "ส่วนหน้า" หรือ "ใบหน้า"
ในทางสถาปัตยกรรม ด้านหน้าอาคารคือมุมมองที่สำคัญที่สุดในการออกแบบเนื่องจากเป็นส่วนที่กำหนดรูปแบบลักษณะส่วนที่เหลือของอาคาร และในทางวิศวกรรมศาสตร์แล้ว ด้านหน้าของอาคารก็ยังมีความสำคัญอย่างมากต่อการอนุรักษ์พลังงาน ทั้งนี้ระเบียบและกฎหมายท้องถิ่นเกี่ยวกับผังเมืองในอดีตจำกัดหรือแม้กระทั่งไม่อนุญาตให้มีการออกแบบด้านหน้าอาคารแตกต่างไปจากที่กำหนดไว้
คำว่า "ฟะซาด" มีที่มาจากภาษาฝรั่งเศส ซึ่งมีที่มาจากภาษาอิตาลี "ฟัชชีอาตา" (facciata มาจากคำว่า faccia ที่แปลว่าใบหน้า) และภาษาละตินหลังยุคคลาสสิก "ฟาซซีอา" (facia) ซึ่งคำศัพท์นี้ถูกกล่าวถึงในครั้งแรกสุดโดยพจนานุกรมภาษาอังกฤษ ฉบับออกซฟอร์ด ในปี พ.ศ. 2199
ในสมัยสถาปัตยกรรมจอร์เจียน อาคารเก่าในเมืองต่าง ๆ ของอังกฤษมักถูกปรับปรุงให้มีด้านหน้าอาคารที่ทันสมัยขึ้น เช่น ในเมืองบาธ ด้านหน้าของอาคารหลายหลังบนถนนเวสต์เกตมีรูปแบบเป็นสถาปัตยกรรมจอร์เจียนซึ่งมีความหนาเพียงไม่กี่เซนติเมตร แต่ลักษณะสถาปัตยกรรมภายในบางส่วนยังคงเป็นแบบจาโคเบียน เช่น เพดานปูนปลาสเตอร์ เป็นต้น
ในอาคารสูง ส่วนนอกของอาคารมักถูกสร้างขึ้นจากการยึดไว้กับพื้นคอนกรีตแผ่นแบน เช่น ระบบโครงสร้างผนังกระจก และระบบกำแพงคอนกรีตหล่อสำเร็จ ดังนั้นด้านหน้าของอาคารอาจจำเป็นต้องได้รับการจัดระดับความทนไฟ เพื่อลดโอกาสที่เปลวเพลิงที่ลุกไหม้อยู่ ณ อาคารหนึ่งจะลุกลามไปยังอีกอาคารหนึ่ง ในกรณีที่อาคารสูงสองอาคารตั้งอยู่ใกล้กัน
โดยทั่วไปแล้ว ระบบด้านนอกอาคารที่ยึดไว้กับคอนกรีตแบนหล่อสำเร็จ จะถูกทำขึ้นจากอะลูมิเนียมหรือเหล็กกล้าไร้สนิม ซึ่งในช่วงหลัง ๆ มานี้ก็ปรากฏการใช้วัสดุราคาแพงอย่างไทเทเนียมด้วยเช่นกัน แต่ไม่เป็นที่นิยมมากนักเนื่องจากต้นทุนที่สูงและมักจะเกิดการตกสีบริเวณปลายขอบ
ส่วนการออกแบบมักคำนึงถึงระบบป้องกันอัคคีภัยด้วยอยู่เสมอ แม้ว่าจะไม่ได้รับการจัดระดับความทนไฟก็ตาม เนื่องอะลูมิเนียมสามารถหลอมเหลวที่อุณหภูมิ 660 องศาเซลเซียส (1,220 องศาฟาเรนไฮต์) ได้โดยง่ายแม้เพลิงเพิ่งจะลุกไหม้ไปได้ไม่นาน ดังนั้นยังต้องมีการคำนึงถึงวัสดุป้องกันการลามไฟบริเวณรอยต่อของอาคารอีกด้วย ทั้งนี้การติดตั้งระบบหัวกระจายน้ำดับเพลิงอัตโนมัติก็เป็นอีกตัวแปรหนึ่งที่มีผลกระทบอย่างมากต่อระบบป้องกันอัคคีภัยของอาคารที่มีโครงสร้างผนังกระจกด้วยเช่นกัน
นอกจากนี้แล้ว กฎหมายควบคุมอาคารยังได้กำหนดอัตราร้อยละของพื้นที่หน้าต่างต่อพื้นที่กำแพงส่วนนอกอาคาร และในบางครั้งผู้ออกแบบอาจเลือกใช้หน้าต่างและประตูทนไฟเพื่อคงระดับความทนไฟของกำแพงผนังไว้อีกด้วย
หลายอาคารที่ถูกสร้างในฉากภาพยนตร์และสวนสนุกถูกเรียกเพียงว่า "ฟะซาด" ซึ่งมีต้นทุนในการก่อสร้างถูกกว่าอาคารทั้งหลังอยู่มากและไม่ถูกควบคุมโดยกฎหมายควบคุมอาคาร (ในกรณีฉากภาพยนตร์) ซึ่งฉากภาพยนตร์ในลักษณะนี้มักถูกสร้างขึ้นเพียงด้านหน้าของอาคารและยึดไว้โดยโครงค้ำยันอยู่ทางด้านหลัง และในบางครั้งมีกล่องไว้ให้นักแสดงได้เหยียบเดินเข้าออกอาคารทางด้านหน้าหากจำเป็นสำหรับภาพยนตร์นั้น ๆ ส่วนด้านของสวนสนุก มักจะนำด้านหน้าอาคารนี้ไปตกแต่งตามเครื่องเล่นต่าง ๆ โดยออกแบบเป็นรูปอาคารแบบเรียบง่าย
การัญชิดา คุ้มสุวรรณ
การัญชิดา คุ้มสุวรรณ เป็นนักแสดงชาวไทยในสังกัดสถานีวิทยุโทรทัศน์ไทยทีวีสีช่อง 3
การัญชิดา คุ้มสุวรรณ หรือพราวฟ้า หรือ พราว เป็นดารานักแสดง นางแบบ พิธีกรสาวชาวไทย โดยเธอ กำลังศึกษาอยู่ที่ มหาวิทยาลัยอัสสัมชัญ คณะศิลปศาสตร์ สาขาภาษาอังกฤษ มีน้องสาว 1 คน ชื่อ มุกไหม - วลันลักษณ์ คุ้มสุวรรณ เป็นนักแสดงจากภาพยนตร์เรื่อง Top Secret วัยรุ่นพันล้าน
การัญชิดา เริ่มเข้าสู่วงการบันเทิง จากการประกวดเวทีคลีนแอนด์เคลียร์ จากนั้นได้มีโอกาสถ่ายแบบ เดินแบบ ขึ้นปกนิตยสาร Ice, Cheeze, โฆษณาคลีนแอนด์เคลียร์ และพิธีกรรายการข่าวผู้เยาว์ทางช่อง 7 เข้าประกวดโครงการ “ต้นแบบเยาวชน นิยมไทย เด็กไทยหัวใจไทย” ละครมนต์รักตลาดสด ถือได้ว่า โด่งดังในหมู่เด็กๆ ขาสั้นคอซองพอสมควรสำหรับสาวคนนี้ กำลังขึ้นแท่นเป็นนางเอกเรื่องเหลี่ยมโจร ประกบ ปอ-ทฤษฎี ผลงานเด่นของทางช่อง 3 อาทิเช่น พิธีกรรายการ สีสันบันเทิง ละครซีรีส์ เหลี่ยมโจร ละคร รักข้ามเส้น , ลูกสาวพ่อมด ฯลฯ เป็นต้น
มัตสึซากะ
มัตสึซากะ () เป็นเมืองในจังหวัดมิเอะ ประเทศญี่ปุ่น สินค้าขึ้นชื่อของเมืองนี้คือเนื้อมัตสึซากะ
เมืองมัตสึซากะตั้งอยู่บนคาบสมุทรคิอิทางตะวันออก บริเวณตรงกลางของเขตจังหวัดมิเอะ เมืองมัตสึซากะนั้นมีอาณาเขตเป็นแนวยาว ทำให้มันแบ่งจังหวัดมิเอะออกเป็นสองส่วน ทางตะวันออกของมัตสึซากะนั้นคืออ่าวอิเซะ ซึ่งเชื่อมต่อกับมหาสมุทรแปซิฟิก
มัตสึซากะเคยเป็นศูนย์กลางด้านการค้าในยุคเซ็งโงกุ ซึ่งโอดะ โนบูกัตสึ บุตรของโอดะ โนบูนางะ ได้มาสร้างปราสาทไว้ที่บริเวณนี้ในปี ค.ศ. 1580 ต่อมาในต้นยุคเอโดะถือเป็นช่วงเวลาสั้น ๆ ที่มัตสึซากะเป็นศูนย์กลางของแคว้นมัตสึซากะ
ภาวะโพรงสมองคั่งน้ำ
ภาวะโพรงสมองคั่งน้ำ หรือในเด็กเรียก ภาวะหัวบาตร () เป็นภาวะทางการแพทย์ซึ่งมีการสะสมผิดปกติของน้ำหล่อสมองไขสันหลัง (CSF) ในสมอง ทำให้ความดันในศีรษะเพิ่มขึ้นภายในกะโหลกศีรษะและอาจทำให้ศีรษะโตขึ้นเรื่อย ๆ ในเด็ก ซึ่งอาจทำให้ชัก การเห็นแบบอุโมงค์ (tunnel vision) และพิการทางจิตได้
ภาวะโพรงสมองคั่งน้ำเกิดได้จากปัจจัยแต่กำเนิดหรือเกิดภายหลัง สาเหตุแต่กำเนิด เช่น กระดูกสันหลังโหว่ สภาพวิรูปอาร์โนลด์–คีอารี (Arnold–Chiari malformation) กะโหลกเป็นสัน (craniosynostosis) กลุ่มอาการแดนดี–วอล์กเกอร์ (Dandy–Walker syndrome) และสภาพวิรูปหลอดเลือดดำกาเลนโป่งพอง (Vein of Galen malformation) สาเหตุเกิดภายหลัง เช่น เลือดออก เยื่อหุ้มสมองอักเสบ การบาดเจ็บที่ศีรษะ เนื้องอกและถุงน้ำ
ภาวะโพรงสมองคั่งน้ำโดยทั่วไปแบ่งเป็นสองประเภท คือ ภาวะโพรงสมองคั่งน้ำแบบไม่ติดต่อและภาวะโพรงสมองคั่งน้ำแบบติดต่อ แม้มีหลักฐานว่าแบบติดต่อสามารถนำไปสู่การอุดกั้นการไหลของน้ำหล่อสมองไขสันหลังได้ในหลายกรณี
ประมูล.คอม
ประมูลดอตคอม () เป็นเว็บไซต์ประมูลสินค้าออนไลน์ในไทยรายแรก ก่อตั้งเมื่อปี พ.ศ. 2542 โดยนายนาถพงศ์ อัมพรอร่ามเวทย์ (ชื่อเล่น: หยง) ซึ่งเสียชีวิตในเดือนสิงหาคม พ.ศ. 2558 จากโรคล­ิ้นหัวใจรั่วเฉียบพลัน
ภายในเว็บไซต์มีเว็บบอร์ดพูดคุยแลกเปลี่ยนโดยแบ่งตามหมวดหมู่ ประมูลดอตคอมมีชื่อเสียงในทางที่ไม่ดีมากนัก เนื่องจากถูกมองว่าเป็นเว็บไซต์ที่มีผู้ใช้จำนวนมากโพสต์ข้อความหรือกระทู้ที่มีถ้อยคำหยาบคาย และสนทนากันเรื่องเกม, การ์ตูน หรือเรื่องไม่มีสาระต่าง ๆ อีกทั้งเป็นที่รู้จักจากภาษาวิบัติที่แพร่หลาย ประมูลดอตคอมโด่งดังในราวปี 2546 - 2552 และหมดความนิยมลงไปในปัจจุบัน ประมูลดอตคอมมักถูกเปรียบเทียบเป็นแหล่งซ่องสุมด้านมืดเพราะมักหยิบยกและพูดคุยเรื่องราวที่ค่อนข้างเรื่องมืด ๆ เช่นการแจกภาพโป๊เปลือยอนาจาร หรือภาพสยองขวัญที่เมื่อผู้ชมคลิกดูแล้วจะตกใจ หรือการโปรโมทระบบเซิร์ฟเวอร์เกมเถื่อน
ข้ามากับพระ
ข้ามากับพระ เป็นละครโทรทัศน์ไทย แนวบู๊ แอ็กชั่น เคยเป็นภาพยนตร์ในปี พ.ศ. 2527 แล้วสร้างเป็นละครปี พ.ศ. 2558 นำแสดงโดย ลิขิต บุตรพรม,ฮาน่า ลีวิส จากบทประพันธ์ของ พนา ภานุมาศ เขียนบทโทรทัศน์โดย ภูมิ พญาไฟ กำกับการแสดงโดย ทองก้อน ศรีทับทิม ผลิตโดย บริษัท โคลีเซี่ยม อินเตอร์กรุ๊ป จำกัด ออกอากาศทางช่อง 7 สี
ละครในฉบับปี 2558 ถือเป็นละครที่มีเรตติ้งสูงสุดของปี 2558 เป็นอันดับ 2 รองจาก "นางชฎา"
นิโคตินาไมด์อะดินีนไดนิวคลีโอไทด์ฟอสเฟต
นิโคตินาไมด์อะดินีนไดนิวคลีโอไทด์ฟอสเฟต () หรือไตรฟอสโฟไพริดีนนิวคลีโอไทด์ () เป็นโคแฟกเตอร์ที่ใช้ในการสังเคราะห์ เช่น การสร้างไขมัน นิวคลีโอไทด์และกรดนิวคลีอิก ซึ่งต้องใช้ NADPH เป็นตัวให้อิเล็กตรอน NADPH ต่างจาก NADH ตรงที่มีหมู่ฟอสเฟตเพิ่มที่คาร์บอนตำแหน่งที่ 2 ของน้ำตาลไรโบสซึ่งจับกับเบสอะดีนีน
ว่านทรหด
ว่านทรหด อยู่ในวงศ์ Zingiberaceae ลำต้นเป็นหัวอยู่ใต้ดิน เปลือกเหง้าสีขาวอมเหลือง เนื้อในสีขาว กลิ่นหอมเปรี้ยว ใบเดี่ยว ผิวใบนูนเป็นสันเล็กน้อยตามแนวเส้นใบ ดอกช่อ ทรงกระบอก แทงช่อขึ้นมาจากหัวใต้ดิน ดอกย่อยสีขาวนวล กลีบปากสีเหลือง ริ้วประดับสีขาว มีแต้มชมพู โดยอันที่อยู่บนสุดมีแต้มใหญ่กว่าอันข้างล่าง ใช้เป็นไม้ประดับ ในทางไสยศาสตร์ เชื่อว่ามีฤทธิ์ทางคงกระพันชาตรี หน้า 38 เป็นพืชท้องถิ่นในไทย มาเลเซีย อินโดนีเซีย
ว่านงูเห่า
ว่านงูเห่า "Curcuma rubrobracteata" อยู่ในวงศ์ Zingiberaceae หัวรูปไข่ ขนาด 2.0 x 1.5 ซม. เหง้าแตกสาขา กว้างประมาณ 1 ซม. ภายในมีสีขาว ส่วนเหนือดินสูง 30-80 ซม. ใบรูปไข่ ขนาด 25-40 x 11-17 ซม. สีเขียวทั้งแผ่น ผิวใบด้านบนมีขนตามแนวเส้นใบ ผิวใบด้านล่างเกลี้ยง ช่อดอกเกิดกลางกลุ่มใบ ก้านช่อยาว 3-12 ซม. ช่อดอกยาว 7-10 ซม. ใบประดับปลายมน ผิวมีขนทั้ง 2 ด้าน มีสีแดงสด ไม่มี ใบประดับส่วนยอด กลีบดอกสีแดง สเตมิโนดรูปไข่กลับ ปลายมน สีเหลือง กลีบปากสีเหลือง อับเรณูมีเดือยเป็นแผ่นสามเหลื่ยมแบน ปลายเรียวแหลม ชี้ลง ยาวประมาณ 2.5-3.0 มม. รังไข่ ยาวประมาณ 2-3 มม. ผิวมีขน การกระจายพันธุ์และนิเวศวิทยา พบที่ภาคเหนือ ตะวันตกกเฉียงใต้ ขึ้นในป่าผลัดใบและป่าดิบแล้งที่ระดับความสูงจากระดับน้ำทะเลตั้งแต่ 220-700 ม. ต่างประเทศพบในอินเดียและพม่า
วอลเลย์บอลชายชิงแชมป์สโมสรเอเชีย 2015
วอลเลย์บอลชายชิงแชมป์สโมสรเอเชีย 2015 () จัดขึ้นที่ไทเป, ประเทศไต้หวัน ระหว่างวันที่ 13 สิงหาคม – 21 สิงหาคม พ.ศ. 2558
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
ฮิตาชิ
บริษัท ฮิตาชิ มหาชนจำกัด (株式会社日立製作所 "คะบุชิกิไงฉะ ฮิตะชิ เซซะกุโชะ") เป็นกลุ่มบริษัทข้ามชาติของญี่ปุ่น มีสำนักงานใหญ่ตั้งอยู่ในแขวงชิโยะดะ กรุงโตเกียว
บริษัทฮิตาชิมีการแตกสาขาออกเป็น 11 กลุ่มธุรกิจ อันได้แก่: ระบบโทรคมนาคมและสารสนเทศ, โครงสร้างพื้นฐานสังคม, ชิ้นส่วนและวัตถุประสิทธิภาพสูง, บริการทางการเงิน, ระบบพลังงาน, ชิ้นส่วนและระบบไฟฟ้า, ระบบยานยนต์, ระบบรถไฟและเขตเมือง, สินค้าอุปโภคและสื่อดิจิทัล, เครื่องจักรกลงานโยธา และ ระบบและชิ้นส่วนอื่นๆ นอกจากนี้ ฮิตาชิยังเป็นบริษัทในตลาดหลักทรัพย์โตเกียว ที่ถูกนำมาใช้คำนวณดัชนี Nikkei 225 และ TOPIX
บริษัทฮิตาชิ ถูกก่อตั้งขึ้นเมื่อ พ.ศ. 2453 โดยวิศวกรไฟฟ้าชื่อว่า นะมิเฮ โอะไดระ ในจังหวัดอิบะระกิ สินค้าชิ้นแรกของบริษัทฮิตาชิ คือ มอเตอร์เหนี่ยวนำไฟฟ้า กำลัง 5 แรงม้า ซึ่งถือเป็นมอเตอร์ไฟฟ้ารุ่นแรกของญี่ปุ่น ซึ่งถูกพัฒนาและนำไปใช้งานในเหมืองทองแดง ทำให้ในเวลาต่อมา บริษัทของโอะไดระ ก็กลายเป็นบริษัทผู้นำในตลาดมอเตอร์ไฟฟ้าและอุตสาหกรรมพลังงานไฟฟ้าของญี่ปุ่น
พรรคสังคมนิยมแห่งประเทศไทย
พรรคสังคมนิยมแห่งประเทศไทย ( อักษรย่อ: SPT) พรรคการเมืองในอดีตซึ่งก่อตั้งขึ้นตาม รัฐธรรมนูญแห่งราชอาณาจักรไทย พุทธศักราช 2517
พรรคสังคมนิยมแห่งประเทศไทย จดทะเบียนก่อตั้งพรรคตามพระราชบัญญัติพรรคการเมืองพุทธศักราช 2517 โดยได้ยื่นจดทะเบียนต่อ ปลัดกระทรวงมหาดไทย ในฐานะนายทะเบียนพรรคการเมืองเมื่อปี 2517 มีพันเอก สมคิด ศรีสังคม เป็นหัวหน้าพรรคและนาย บุญสนอง บุณโยทยาน เป็นเลขาธิการพรรคแต่หลังการเลือกตั้งเมื่อวันที่ 26 มกราคม 2518 นายบุญสนองผู้เป็นเลขาธิการพรรคกลับถูกลอบยิงเสียชีวิต
ในการเลือกตั้งเป็นการทั่วไปเมื่อวันที่ 26 มกราคม 2518 พรรคสังคมนิยมแห่งประเทศไทยได้ส่งผู้สมัครลงรับเลือกตั้งทั้งหมด 82 คนได้ที่นั่งในสภาทั้งสิ้น 12 ที่นั่ง
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว
ประธานาธิบดีคิวบา
ประธานาธิบดีแห่งคิวบา () มีชื่ออย่างเป็นทางการนับตั้งแต่ ค.ศ. 1976 (พ.ศ. 2519) ว่า ประธานาธิบดีแห่งคณะกรรมการกฤษฎีกา () คือประมุขของคณะกรรมการกฤษฎีกาของสาธารณรัฐคิวบา ตำแหน่งดังกล่าวตั้งขึ้นตามรัฐธรรมนูญ ค.ศ. 1976 ประธานาธิบดีคนปัจจุบันของคิวบาคือ มิเกล ดิอัซ-กาเนล ขึ้นดำรงตำแหน่งตั้งแต่วันที่ 19 เมษายน ค.ศ. 2018
รายนามประธานาธิบดีแห่งสาธารณรัฐคิวบา ตั้งแต่ ค.ศ. 1902 จนถึงปัจจุบัน มีดังนี้
แม่น้ำคัตสึระ
แม่น้ำคัตสึระ () เป็นแม่น้ำในจังหวัดเกียวโต เกิดขึ้นจากการบรรจบกันของแม่น้ำสองสาย คือ แม่น้ำโฮซุที่ไหลมาจากภูเขาใกล้กับคาเมโอกะ บรรจบกับแม่น้ำโออิ ตลอดสายของแม่น้ำคัตสึระเป็นที่ตั้งของศาลเจ้าชินโตเก่าแก่มากมายเช่นศาลเจ้ามัตสึโอะ นอกจากนี้ จากการที่แม่น้ำสายนี้ไปบรรจบกับแม่น้ำคาโมะ ทำให้ในฤดูร้อนจะเป็นฤดูที่มีปลาอายุชุกชุม และด้วยน้ำที่ตื้นทำให้จะมีผู้คนจำนวนมากออกไปจับปลาอายุมาย่างรับประทาน
มิสไทยแลนด์เวิลด์ 2558
รางวัล Fast Track เป็นโควต้า ของสาวงามในการประกวด และผู้ที่ชนะจะได้ผ่านเข้ารอบ 10 คนสุดท้าย อย่างอัตโนมัติ
เย้ยฟ้าท้าดิน
เย้ยฟ้าท้าดิน เป็นละครแนวดราม่า จากบทประพันธ์ของ กันตา และบทโทรทัศน์โดย โพธิญา กำกับการแสดงโดย เอกภพ ตันหยงมาศกุล ออกอากาศเมื่อ 31 สิงหาคม 2551 – 3 ตุลาคม 2551 เวลา 20.30 น. ทางสถานีโทรทัศน์สีกองทัพบกช่อง 7 เมื่อปี พ.ศ. 2551 และมีภาคต่อซึ่งเป็นเหตุการณ์ใน 10 ปี ถัดมาคือ รหัสโลกันตร์
พรรคสังคมนิยมมาเลเซีย
พรรคสังคมนิยมมาเลเซีย () เป็นพรรคการเมืองที่เน้นสังคมนิยมในมาเลเซีย พรรคนี้ก่อตั้งเมื่อ พ.ศ. 2541 แต่ถูกปฏิเสธการจดทะเบียนเป็นพรรคการเมืองโดยรัฐบาลสหพันธรัฐมาเลเซียโดยให้เหตุผลด้านความมั่นคงของชาติ ก่อนจะได้รับอนุญาตให้จดทะเบียนใน พ.ศ. 2551
พรรคการเมืองแนวสังคมนิยมในมาเลเซียคือพรรคสังคมนิยมประชาชนมาเลเซียได้เปลี่ยนเป็นพรรคประชาชนมาเลเซียใน พ.ศ. 2533 ก่อนจะรวมเข้ากับพรรคยุติธรรมแห่งชาติใน พ.ศ. 2546 ต่อมา ใน พ.ศ. 2534 องค์กรที่ทำงานกับประชาชนระดับล่างทั้งคนยากจนในเมืองและชนบทของมาเลเซียได้ร่วมมือเป็นพันธมิตรกัน และมีแนวคิดจะจัดตั้งพรรคการเมืองใน พ.ศ. 2538 จนกระทั่ง 1 พฤษภาคม พ.ศ. 2541 จึงได้ตกลงตั้งพรรคการเมืองใหม่ชื่อพรรคสังคมนิยมมาเลเซีย
รัฐบาลสหพันธรัฐมาเลเซียปฏิเสธไม่ยอมรับพรรคนี้ โดยกล่าวว่าส่งผลต่อความมั่นคงของชาติ แต่เนื่องจากสิทธิในการจัดตั้งพรรคการเมืองมีระบุในรัฐธรรมนูญ พรรคจึงได้ยื่นคำร้องต่อศาล และเกิดเป็นคดีความนานถึง 10ปี ก่อนจะได้รับอนุญาตให้จดทะเบียนพรรคการเมืองได้เมื่อ 17 มิถุนายน พ.ศ. 2551
เนามัน การิม
เนามัน การิม (Nauman Karim) เป็นนักมวยสากลสมัครเล่นชาวปากีสถาน เขาได้เหรียญทองแดงมวยสากลสมัครเล่นชิงแชมป์โลกที่กรุงเทพฯ เมื่อ พ.ศ. 2546 และได้เหรียญเงินกีฬาเอเชียนเกมส์ พ.ศ. 2545 โดยในรอบชิงชนะเลิศแพ้สมจิตร จงจอหอจากไทย
สุรานชอย สิงห์
สุรานชอย สิงห์ หรือ สุรานชอย มาเยงบัม สิงห์ (Suranjoy Mayengbam Singh) เป็นนักมวยสากลสมัครเล่นชาวอินเดีย เกิดเมื่อ 5 กุมภาพันธ์ พ.ศ. 2529 ที่รัฐมณีปุระ (หรือวันที่ 2 เมษายน พ.ศ. 2529)
สิงห์เคยได้เหรียญทองแดงในมวยสากลสมัครเล่นเยาวชนชิงแชมป์โลก และใน พ.ศ. 2552 เขาได้เหรียญทองมวยสากลสมัครเล่นชิงแชมป์เอเชียที่จีน ใน พ.ศ. 2553 gเขาได้เหรียญทองกีฬาเครือจักรภพที่นิวเดลลี และได้เหรียญทองแดงเอเชียนเกมส์ในปีนั้นด้วย
ปฐมสิทธิ์ ปฐมโพธิ์ทอง
ปฐมสิทธิ์ ปฐมโพธิ์ทอง หรือ ปฐมสิทธิ์ เกษตรพัฒนา มีชื่อจริงว่า นายเอกกวี แก้วมณี เป็นชาวจังหวัดกาญจนบุรี เป็นนักมวยสากลอาชีพชาวไทย
ปฐมสิทธิ์เคยชกมวยสากลสมัครเล่นมาก่อน โดยเคยเป็นตัวแทนจังหวัดกาญจนบุรีลงแข่งขันกีฬาแห่งชาติ
ปฐมสิทธิ์ชกมวยสากลอาชีพครั้งแรกเมื่อวันที่ 15 กุมภาพันธ์ พ.ศ. 2556 โดยชนะคะแนน ยอดขุนพล ศิษย์ทรายทอง ในการชกกำหนด 4 ยก ร่วมรายการเดียวกับ อำนาจ รื่นเริง ชิงแชมป์ IBF ASIA รุ่นฟลายเวท กับ ไมเคิล โรดริเกวซ นักมวยชาวฟิลิปปินส์ ที่ ตำบลด่านทับตะโก อำเภอจอมบึง จังหวัดราชบุรี
ปฐมสิทธิ์ชกทำสถิติไปเรื่อยๆ มีแพ้อยู่ 3 ครั้ง และเคยไปชกที่ประเทศออสเตรเลีย 2 ครั้ง และแพ้ทั้งสองครั้ง ก่อนจะได้รับโอกาสขึ้นชิงแชมป์ IBF ASIA ในรุ่นเฟเธอร์เวท ในวันที่17 เมษายน พ.ศ. 2558 ที่จังหวัดสุราษฎร์ธานี ผลปรากฏว่า เขาสามารถชนะนักมวยชาวอินโดนีเซียไว้ได้แค่ยก 4 เท่านั้น หลังจากนั้น ไปชก่ต่างประเทศอีก ที่ประเทศญี่ปุ่น เมื่อวันที่ 10 มิถุนายน พ.ศ. 2558 ปฐมสิทธิ์แพ้คะแนน ฮิระชิ อะมะกะสะ นักมวยเจ้าถิ่น ในการชกกำหนด 10 ยก ร่วมรายการเดียวกับ ไมค์ พ.ธวัชชัย ชกเพือ่คัดเลือกตัวไปชิงแชมป์โลกรุ่นซูเปอร์ฟลายเวท สหพันธ์มวยนานาชาติ (IBF) กับ ชิโงะ วะเกะ นักมวยชาวญี่ปุ่น
หลังจากแพ้ครั้งนั้น ในวันที่ 12 สิงหาคม พ.ศ. 2558 ซึ่งตรงกับวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ และ วันแม่แห่งชาติ ปฐมสิทธิ์เอาชนะคะแนนนักมวยชาวฟิลิปปินส์ สามารถคว้าแชมป์ IBF Pan Pacific ในรุ่นเฟเธอร์เวทมาครองได้ ที่มณฑลพิธีท้องสนามหลวง แขวงพระบรมมหาราชวัง เขตพระนคร กรุงเทพมหานคร
วันชัยเหนือญี่ปุ่น
วันชัยเหนือญี่ปุ่น () หรือวันชัยในแปซิฟิก () เป็นวันที่ประเทศญี่ปุ่นยอมจำนนในสงครามโลกครั้งที่สอง ส่งผลให้ยุติสงคราม คำนี้ใช้กับวันที่มีการประกาศการยอมจำนนของญี่ปุ่นในขั้นต้น คือ บ่ายวันที่ 15 สิงหาคม ค.ศ. 1945 ในประเทศญี่ปุ่น และด้วยข้อแตกต่างของเขตเวลา จึงหมายถึงวันที่ 14 สิงหาคม ค.ศ. 1945 (เมื่อมีการประกาศในสหรัฐอเมริกาและทวีปอเมริกาและหมู่เกาะแปซิฟิกตะวันออกที่เหลือ) เช่นเดียวกับวันที่ 2 กันยายน ค.ศ. 1945 ซึ่งมีการลงนามตราสารยอมจำนนอันยุติสงครามโลกครั้งที่สองอย่างเป็นทางการ
วันที่ 15 สิงหาคมเป็น V-J Day อย่างเป็นทางการสำหรับสหราชอาณาจักร ขณะที่พิธีฉลองอย่างเป็นทางการของสหรัฐ คือ วันที่ 2 กันยายน ในประเทศญี่ปุ่น วันที่ 15 สิงหาคมปกติเรียก "วันอนุสรณ์การยุติสงคราม" () ทว่า ชื่ออย่างเป็นทางการของวันดังกล่าว คือ "วันอาลัยผู้เสียชีวิตในสงครามและภาวนาเพื่อสันติภาพ" () ชื่ออย่างเป็นทางการดังกล่าวมีมติเห็นชอบใน ค.ศ. 1982 โดยพระราชกฤษฎีกาของรัฐบาลญี่ปุ่น
คิอิชิโร โทะโยะดะ
คิอิชิโร โทะโยะดะ () เป็นนักธุรกิจชาวญี่ปุ่น เขาเป็นบุตรชายของซะกิชิ โทะโยะดะ ผู้ก่อตั้งบริษัท เครื่องทอผ้าโตโยต้า ซึ่งเขาเป็นคนตัดสินใจเปลี่ยนธุรกิจของครอบครัวจากผลิตเครื่องทอผ้าไปสู่อุตสาหกรรมยานยนต์ และตัดสินใจแตกบริษัทออกมาจากบริษัทเดิม เป็นบริษัท โตโยต้า มอเตอร์ คอร์ปอเรชัน ซึ่งต่อมากลายเป็นบริษัทผู้ผลิตรถยนต์ที่ใหญ่ที่สุดของโลก
บุพเพเล่ห์รัก
บุพเพเล่ห์รัก เป็นละครแนวโรแมนติกดราม่า กำกับการแสดงโดย กฤษฎา เตชะนิโลบล ออกอากาศเมื่อ 30 กันยายน 2550 – 10 พฤศจิกายน 2550 ทุกวัน ศุกร์-อาทิตย์ เวลา 20.30น. ทางสถานีโทรทัศน์สีกองทัพบกช่อง 7
แรงฤทธิ์พิศวาส
แรงฤทธิ์พิศวาส เป็นละครแนวดราม่า จากบทประพันธ์และบทโทรทัศน์ของ คนหลังม่าน กำกับการแสดงโดย อนุวัฒน์ ถนอมรอด ออกอากาศเมื่อ 20 ธันวาคม 2549 – 31 มกราคม 2550 ทุกวัน พุธ-พฤหัสบดี เวลา 20.30น. ทางสถานีโทรทัศน์สีกองทัพบกช่อง 7
อภินิหารคุณยายทองคำ
อภินิหารคุณยายทองคำ เป็นละครซิตคอม จาก "โต๊ะกลม โทรทัศน์" ในเครือ เวิร์คพอยท์ เอ็นเทอร์เทนเมนท์ กำกับการแสดงโดย วิรัตน์ เฮงคงดี นำแสดงโดย ศรราม เทพพิทักษ์ , ณิชานันท์ ฝั้นแก้ว ออกอากาศ ทาง ช่อง 7 สี
ภูมิอากาศแบบอบอุ่นชื้น
ภูมิอากาศแบบอบอุ่นชื้น (ตามระบบการแบ่งเขตภูมิอากาศแบบเคิพเพิน แทนด้วยอักษรย่อ "Cfa" หรือ "Cwa") เป็นภูมิอากาศที่ปรากฏในเขตกึ่งเขตร้อน มีฤดูร้อนที่มีความชื้น และฤดูหนาวที่มีอากาศอบอุ่นถึงหนาวเย็น จากระบบการแบ่งเขตภูมิอากาศแบบเคิพเพิน ภูมิอากาศแบบอบอุ่นชื้นจะครอบคลุมลักษณะของภูมิอากาศหลายชนิด
หากอ้างอิงจากระบบการแบ่งเขตภูมิอากาศแบบเคิพเพิน ภูมิอากาศแบบนี้มีอุณหภูมิในเดือนที่หนาวเย็นที่สุดระหว่าง −3 องศาเซลเซียส ถึง 18 องศาเซลเซียส มีอุณหภูมิในเดือนที่อบอุ่นที่สุดมากกว่า 22 องศาเซลเซียส นักกาลวิทยาบางท่านกำหนดให้อุณหภูมิ 0 องศาเซลเซียส เป็นอุณหภูมิต่ำที่สุดของเดือนที่มีอากาศหนาวเย็นที่สุดในภูมิอากาศแบบนี้ ภูมิอากาศแบบอบอุ่นชื้นจะมีฤดูหนาวที่แห้งแล้ง (อักษรย่อตามระบบของเคิพเพิน: w) หรือไม่มีฤดูแล้งที่แน่นอน (อักษรย่อตามระบบของเคิพเพิน: f)
รัฐสุลต่านนัจญด์
รัฐสุลต่านนัจญด์ (; , "") เป็นรัฐที่เกิดจากการรวมตัวของเอมิเรตนัจญด์และฮะซาอ์ ที่ปกครองโดยสุลต่านอิบน์ ซะอูด กับเอมิเรตญะบัลชัมมัร ต่อมาในปี ค.ศ. 1926 สุลต่านอิบน์ ซะอูดทรงพิชิตราชอาณาจักรฮิญาซ และรวมเข้ากับอาณาจักรของพระองค์ในชื่อ "ราชอาณาจักรฮิญาซและนัจญด์"
ภูมิอากาศแบบอบอุ่นชื้นภาคพื้นสมุทร
ภูมิอากาศแบบอบอุ่นชื้นภาคพื้นสมุทร เป็นภูมิอากาศในเขตชายฝั่งตะวันตกและบริเวณละติจูดกลางของทวีปส่วนใหญ่บนโลก ภูมิอากาศแบบนี้มักมีฤดูร้อนซึ่งอบอุ่น (แต่ไม่ร้อน) และฤดูหนาวซึ่งเย็นสบาย (แต่ไม่หนาวเย็นจนเกินไป) มีช่วงอุณหภูมิในแต่ละปีค่อนข้างแคบ ไม่ค่อยพบฤดูแล้ง ปริมาณหยาดน้ำฟ้ากระจายตัวทั่วทั้งปี ภูมิอากาศแบบอบอุ่นชื้นภาคพื้นสมุทรมีอิทธิพลมากบริเวณตอนเหนือของยุโรปตะวันตก บางส่วนของเทือกเขาแอปพาเลเชียน บางส่วนของทวีปอเมริกาใต้ และพื้นที่ส่วนน้อยในทวีปแอฟริกา, ทางตะวันออกเฉียงใต้ของประเทศออสเตรเลีย และนิวซีแลนด์
ตามระบบการแบ่งเขตภูมิอากาศแบบเคิพเพิน ตัวอย่างของเขตซึ่งมีลักษณะภูมิอากาศแบบอบอุ่นชื้นภาคพื้นสมุทรจะแทนด้วยตัวอักษร "Cfb" บางครั้งพื้นที่ซ่งแทนด้วยตัวอักษร "Csb" หรือพื้นที่บริเวณ"ทะเลเมดิเตอร์เรเนียน"ก็ไม่ได้มีภูมิอากาศแบบเมดิเตอร์เรเนียน แต่กลับมีภูมิอากาศแบบอบอุ่นชื้นภาคพื้นสมุทรแทน ("Cfb")
จักรพรรดิอันเน
จักรพรรดิอันเน (安寧天皇) หรือเรียกอีกพระนามว่าชิกิสึฮิโกะตะมะเตะมิ โนะ มิโกะโตะ ทรงเป็นจักรพรรดิองค์ที่สามแห่งประเทศญี่ปุ่น ตามที่ได้จัดเรียงไว้ในรายพระนามจักรพรรดิญี่ปุ่น
โมบิลสูท วิกทอรี่ กันดั้ม
โมบิลสูท วิกทอรี่ กันดั้ม() () เป็นภาพยนตร์การ์ตูนทางโทรทัศน์ (อะนิเมะ) ออกอากาศครั้งแรกในประเทศญี่ปุ่นระหว่างปี ค.ศ. 1993-1994 โดยเป็นหนึ่งในซีรีส์กันดั้ม
การต่อสู้กันของอาณาจักร ซันสการ์ และสหพันธ์โลก นำโดยหนุ่มน้อยอุซโซ่ ผู้ซึ่งขับ วิกทอรี่กันดั้มซึ่งประจำอยู่กับหน่วยเล็กๆที่เป็นหน่วยเดียวที่ขวางทางอาณาจักร ซันสการ์อยู่ ความหวังของสหพันธ์ ต้องมาฝากไว้กับเด็กน้อยนิวไทป์อีกครั้ง เหมือนครั้งสงคราม 1 ปี
บ่วงอธิฏฐาน
บ่วงอธิฏฐานเป็นละครโทรทัศน์แนว ดราม่า โรแมนติก พีเรียด แฟนตาซี ทางสถานีวิทยุโทรทัศน์ไทยทีวีสีช่อง 3 จากบทประพันธ์เรื่องเดียวกันของทักษิณา ผลิตโดยบริษัท เวฟ ทีวี จำกัด โดยผู้จัดปิยวดี มาลีนนท์ กำกับการแสดงโดย สำรวย รักชาติ นำแสดงโดย ปริญ สุภารัตน์ และธัญชนก กู๊ด
ณ นคร จันทปุระ นครโบราณที่ไม่ปรากฏประวัติใด ๆ มาเนิ่นนานกว่าหนึ่งพันปี กลับมีหลักฐานที่ถูกค้นพบโดย อธิน นักโบราณคดีหนุ่ม แท่นศิลาจารึกอักษรโบราณคือหลักฐานสำคัญที่ยืนยันถึงอดีตอันเคยรุ่งเรืองของจันทปุระ หากไม่นานหลักฐานชิ้นสำคัญกลับสูญหายไปอย่างไร้ร่องรอย กระทั่งเวลาผันผ่านไปนานถึงสิบปี แท่นศิลากลับไปปรากฏอยู่ที่งานแสดงวัตถุโบราณ พร้อมกับคำกล่าวอ้างว่ามันเป็นเพียงของเลียนแบบ ซึ่งความจริงแล้ว มันไม่ใช่เช่นนั้น เรื่องราวลึกลับชักนำให้ โยสิตา ทายาทของ อธิน ได้พบกับ กฤตธร ทายาทเจ้าของโรงแรมที่ได้ครอบครองแท่นศิลานั้น และเขาก็ถูกตาต้องใจหญิงสาวราวกับเคยผูกพันกันมาแต่ชาติปางก่อน โดยที่เขาและเธอหารู้ไม่ว่ามีดวงวิญญาณซึ่งเปี่ยมไปด้วยไฟแค้นและแรงริษยาเฝ้าติดตามหญิงสาวมาจากนครจันทปุระ เพื่อชำระหนี้แค้นให้จบสิ้น
สายเลือดแห่งรัก
สายเลือดแห่งรัก เป็นละครโทรทัศน์ไทยแนวดราม่า จากบทประพันธ์ของ เบญจวรรณ โอฬารนิธิกุล บทโทรทัศน์โดย เบญจวรรณ, ปัณณ์ สิเนห์ กำกับการแสดงโดย นสรณ์ พนังคสิริ ออกอากาศเมื่อ 26 พฤษภาคม พ.ศ. 2549 – 24 มิถุนายน พ.ศ. 2549 ทุกวัน ศุกร์-อาทิตย์ เวลา 20.30 น. ทางสถานีโทรทัศน์สีกองทัพบกช่อง 7
เป็นเรื่องที่ถูกนำเสนอผ่านการพิจารณาอนุมัติโดยบอร์ดคณะกรรมการช่อง 7 ผู้จัด เป่า จิน จง
บริทนีย์ สโนว์
บริทนีย์ แอนนี สโนว์ () เกิดเมื่อวันที่ 9 ตุลาคม ค.ศ. 1986 เป็นนักแสดงและนักร้องชาวอเมริกัน เธอเริ่มการแสดงครั้งแรกในซีรีส์เรื่อง "Susan "Daisy" Lemay"
ในเดือนกันยายน ปี 2010 เธอได้ร่วมก่อตั้งขบวนการ เลิฟ อิส ลาวเดอร์ ร่วมกับเอ็มทีวีและมูลนิธิเดอะ เจด ฟาวน์เดชัน เพื่อต่อยอดจากแรงสนับสนุนออนไลน์หลังจากที่มีการฆ่าตัวตายของวัยรุ่นหลายคนในเดือนเดียวกัน ขบวนการนี้ ที่มีอิทธิพลต่อชีวิตคนหลายล้านไปแล้ว ได้เชื้อเชิญให้ทุกคนที่เคยรู้สึกว่าถูกเอารัดเอาเปรียบ ถูกเข้าใจผิดหรือถูกกีดกัน ให้มาพูดคุยกัน
สโมสรฟุตบอลมอร์คัม
สโมสรฟุตบอลมอร์คัม () เป็นสโมสรฟุตบอลอาชีพของอังกฤษ ตั้งอยู่ที่เมืองมอร์คัม นครแลงคัสเตอร์ ในเทศมณฑลแลงคาเชอร์ ปัจจุบันลงแข่งขันในระดับลีกทู โดยได้เลื่อนชั้นขึ้นเล่นในระบบฟุตบอลลีกของอังกฤษเป็นครั้งแรกในฤดูกาล 2006–07
ตั้งแต่ปี ค.ศ. 1921 ถึง ค.ศ. 2010 สโมสรได้ใช้สนามกีฬาคริสตีพาร์ก เป็นสนามเหย้า จนกระทั่งในเดือนสิงหาคม ปี 2010 ได้ย้ายสนามเหย้าไปยังสนามโกลบอะรีนา ตราสัญลักษณ์ของสโมสรเป็นรูปกุ้งอยู่บนพื้นหลังสีดอกกุหลาบแดง โดยกุ้งสื่อถึงการเป็นสโมสรฟุตบอลที่ตั้งอยู่ที่เมืองริมทะเล ส่วนสีดอกกุหลาบแดงด้านหลังสื่อถึงดอกกุหลาบแดงอันเป็นสัญลักษณ์ของแลงคาเชอร์
ว่านแสงอาทิตย์
ว่านแสงอาทิตย์หรือว่านกุมารทอง อยู่ในวงศ์ Amaryllidaceae เป็นไม้ล้มลุกอายุหลายปี มีหัวใต้ดินแบบหัวหอม ใบเป็นรูปรีแกมขอบขนาน มีจุดแดงอมดำตลอดลำต้น ยุบตัวเหลือแต่หัวในช่วงฤดูแล้ง พอเข้าสู่ฤดูฝนจะออกดอกก่อนแล้วจึงแตกใบ ดอกเป็นฝอยคล้ายพู่สีแดง ใช้เป็นไม้ประดับ ในทางไสยศาสตร์เป็นว่านเมตตามหานิยม เชื่อว่าถ้านำดอกไปเคี่ยวกับน้ำมันมาทาตามตัวทำให้อยู่ยงคงกระพัน
สปีชีส์ย่อยมี 3 ชนิดได้แก่:
วรชิต กนิตศรีบำเพ็ญ
วรชิต กนิตศรีบำเพ็ญ เป็นนักฟุตบอลอาชีพชาวไทย จากจังหวัดเชียงใหม่ สังกัดสโมสรฟุตบอลชลบุรี เอฟซี ตำแหน่งกองกลาง อดีตเคยเจ้าของสถิตินักเตะอายุน้อยที่สุดที่สามารถทำประตูได้ในไทยพรีเมียร์ลีก และได้รับแต่งตั้งเป็นกัปตันทีมชาติไทยชุดอายุไม่เกิน 19 ปี ชิงแชมป์อาเซียนที่ สปป.ลาว และสามารถคว้าดาวซัลโวประจำรายการ
วรชิตเกิดที่จังหวัดเชียงใหม่ เรื่มเล่นฟุตบอลมาตั้งแต่ 6-7 ขวบ จากนั้นย้ายมาอยู่กรุงเทพฯ 3 ปี ด้วยคำแนะนำของ น.อ.จีรศักดิ์ เจริญจันทร์ ทำให้วรชิตตัดสินใจเดินทางมาคัดตัวเข้าอะคาเดมีของสโมสรฟุตบอลชลบุรี เอฟซี ด้วยฝีเท้าที่โดดเด่นเกินวัย วิทยา เลาหกุล ถึงกลับแสดงความเห็นว่า "“ผมยังจำวันแรกที่ยิมมาอยู่กับเราได้เลย เขาเป็นเด็กตัวเล็กๆ ตาตี่ๆ มีเบสิคและทักษะดีมาก และต้องยอมรับเลยว่าเขามีของ”"
วรชิตใช้เวลาฝึกฝนกับอะคาเดมีชลบุรี 5 ปี จากนั้นจึงถูกส่งไปทดสอบฝีเท้ากับสโมสรฟุตบอลเลสเตอร์ซิตี ประเทศอังกฤษ และไปฝึกฝีเท้าที่สโมสรฟุตบอล วิสเซล โกเบ ประเทศญี่ปุ่น เมื่อกลับมาประเทศไทย วรชิตถูกส่งตัวไปเก็บประสบการณ์ที่สโมสรพานทอง เอฟซี ในระดับดิวิชั่น 2 จนถึงปี 2558 วรชิตจึงถูกดันขึ้นทีมชุดใหญ่ของชลบุรี เอฟซี ในระดับไทยพรีเมียร์ลีก และสามารถทำประตูแรกในลีกสูงสุดได้สำเร็จ ในนัดที่เจอกับราชบุรี มิตรผล เอฟซี ซึ่งถือเป็นสถิติผู้เล่นอายุน้อยที่สุดที่ทำประตูได้ในลีกสูงสุดในช่วงนั้นด้วยอายุเพียง 17 ปี 340 วัน ต่อมาในเดือนธันวาคม 2558 วรชิตได้รับโอกาสการเข้าทดสอบฝีเท้าและร่วมฝึกซ้อมกับ เอฟซี โตเกียว ทีมจากเจลีก ประเทศญี่ปุ่น เป็นเวลา 1 สัปดาห์
วรชิตมีชื่อติดทีมชาติไทยชุดอายุไม่เกิน 19 ปี ชิงแชมป์อาเซียน ที่ สปป.ลาว และสามารถคว้าแชมป์มาครองได้สำเร็จ โดยเจ้าตัวได้รับตำแหน่งดาวซัลโวประจำรายการโดยยิงไปทั้งสิ้น 6 ประตู ต่อด้วยรายการคัดเลือกชิงแชมป์เอเชีย 2016 ที่ประเทศบาห์เรน และจากผลงานการเล่นที่โดดเด่นในรายการชิงแชมป์อาเซียนและรอบคัดเลือกชิงแชมป์เอเชีย ทำให้โชคทวี พรหมรัตน์ ตัดสินใจเรียกตัววรชิตร่วมทีมชาติไทยชุดอายุไม่เกิน 23 ปี (ปรีโอลิมปิก)
วรชิต มีชื่อติดทีมชาติไทยชุดอายุไม่เกิน 22 ปี ภายใต้การคุมทีมของวรวุฒิ ศรีมะฆะ ในรายการซีเกมส์ 2017 ที่ประเทศมาเลเซีย และสามารถคว้าเหรียญทองมาได้ ด้วยผลงานยิง 1 ประตู ในนัดที่พบกับติมอร์เลสเต
กลูเตน
กลูเตน ( มาจากภาษาละติน glūten แปลว่า กาว) เป็นโปรตีนชนิดหนึ่งพบมากในแป้งสาลีและข้าวบาร์เลย์ กลูเตนเป็นโปรตีนที่สร้างความเหนียวให้กับก้อนแป้ง เกิดมาจากการรวมตัวของกลูเตนิน และ ไกลอะดิน โดยพันธะไดซัลไฟด์ มีลักษณะเหนียว ยืดหยุ่น และไม่ละลายน้ำ
ทำได้โดยการล้างน้ำ 3 ครั้ง ส่วนน้ำแป้งที่เหลือนำไปแช่เย็น เพื่อให้ตกตะกอน เมื่อเทน้ำทิ้ง สามารถนำไปใช้ทำเส้นก๋วยเตี๋ยวได้ ในทางอุตสาหกรรมใช้การสกัดกลูเตนออกจากแป้งข้าวสาลีโดยใช้คุณสมบัติการไม่ละลายน้ำของกลูเตนเช่นเดียวกัน อย่างไรก็ตาม ระดับความกระด้างของน้ำมีผลต่อความยืดหยุ่นของกลูเตน กลูเตนไม่ชอบน้ำอ่อน ต้องอาศัยน้ำที่มีความกระด้างพอสมควร จึงควรเพิ่มเกลือในสูตรประมาณร้อยละ 2 ถึง 5
กลูเตนถูกนำไปใช้ทำเนื้อสัตว์ปลอม (อังกฤษ: mock meat) ในการทำอาหารเจและอาหารมังสวิรัติ ใช้ทำเบียร์และซีอิ๊ว เพิ่มความเหนียวของไอศกรีม ซอสมะเขือเทศ เนยแข็งยืดในพิซซ่าและบาเกล ใช้ในการทำแชมพูเพื่อเพิ่มความยืดหยุ่นของเส้นผม
กติกาสัญญาไตรภาคี
กติกาสัญญาไตรภาคี (, ) หรือ กติกาสัญญาเบอร์ลิน เป็นความตกลงทางการทหาร ทำขึ้นระหว่าง นาซีเยอรมนี, ราชอาณาจักรอิตาลี และ จักรวรรดิญี่ปุ่น ในปี ค.ศ. 1940 ซึ่งถือเป็นจุดกำเนิดของพันธมิตรฝ่ายอักษะ ซึ่งภายหลังก็ได้มีอีกหลาย ๆ ชาติร่วมลงนามในกติกาสัญญารูปแบบเดียวกันนี้ อันได้แก่ ฮังการี (20 พฤศจิกายน 1940), โรมาเนีย (23 พฤศจิกายน 1940), บัลแกเรีย (1 มีนาคม 1941) และ ยูโกสลาเวีย (25 มีนาคม 1941) ต่อมาการรัฐประหารในเบลเกรด เป็นตัวจุดชนวนให้อิตาลีและเยอรมนี เข้ารุกรานยูโกสลาเวีย (ตลอดจน บัลแกเรีย และ ฮังการี) ซึ่งการรุกรานครั้งนี้ทำให้รัฐอิสระโครเอเชีย ยอมเข้าร่วมฝ่ายอักษะในวันที่ 15 มิถุนายน 1941
เขตยังช็อน
เขตยังช็อน (; ฮันกึล: 양천구; ฮันจา: 陽川區) เป็นหนึ่งใน 25 เขตที่อยู่ในโซล ประเทศเกาหลีใต้ ตั้งอยู่ทางทิศตะวันตกเฉียงใต้ของแม่น้ำฮัน เขตนี้มีพื้นที่ทั้งหมด 17.4 กม. และมีประชากรทั้งหมด 469,434 คน
แขวงมก
แขวงมก () เป็นแขวง "(ทง)" ของเขตยังช็อนในโซล ประเทศเกาหลีใต้
แขวงชินจ็อง (เขตยังช็อน)
แขวงชินจ็อง () เป็นแขวง "(ทง)" ของเขตยังช็อนในกรุงโซล ประเทศเกาหลีใต้
แขวงชินว็อล
แขวงชินว็อล () เป็นแขวง "(ทง)" ของเขตยังช็อนในกรุงโซล ประเทศเกาหลีใต้
เอมิเรตนัจญด์และฮะซาอ์
เอมิเรตนัจญด์และฮะซาอ์ (; ) หรือ รัฐซาอุดีที่สาม หรือ เอมิเรตริยาด ปกครองโดยอิบน์ ซะอูด หลังจากพระองค์ทรงยึดเมืองริยาดจากราชวงศ์เราะชีดได้ในปี ค.ศ. 1902 ต่อมาในปี ค.ศ. 1921 กองทัพของอิบน์ ซะอูดและสหราชอาณาจักรก็พิชิตดินแดนของราชวงศ์เราะชีดได้ทั้งหมด และสถาปนา "รัฐสุลต่านนัจญด์" ในเวลาต่อมา
ราชอาณาจักรฮิญาซและนัจญด์
ราชอาณาจักรฮิญาซและนัจญด์ (; , "") เป็นสหภาพทางการเมืองที่สถาปนาขึ้นหลังการพิชิตราชอาณาจักรฮิญาซ โดยรัฐสุลต่านนัจญด์ที่ปกครองโดยอิบน์ ซะอูด ในปี ค.ศ. 1927 มีการยกฐานะของรัฐสุลต่านนัจญด์ขึ้นมาเป็นราชอาณาจักร และ ค.ศ. 1932 อิบน์ ซะอูดทรงรวมสองอาณาจักรเข้าด้วยกันในชื่อ "ซาอุดีอาระเบีย" และพระองค์ทรงขึ้นเป็นพระมหากษัตริย์องค์แรก
เชลยบาป
เชลยบาป เป็นละครโทรทัศน์ไทยแนวดราม่า โดยบทประพันธ์ของโสภี พรรณราย บทโทรทัสน์โดย พิรดา กำกับการแสดงโดย มารุต สาโรวาท ออกอากาศทุกวันศุกร์-อาทิตย์ เวลา 20.30 น. ทางสถานีโทรทัศน์สีกองทัพบกช่อง 7
โซ่เสน่หา
โซ่เสน่หา เป็นละครโทรทัศน์ไทยแนวดราม่า สร้างมาจากนิยายเรื่อง บำเหน็จสวาท ของ ชลาลัย นำมาแปลงเป็นบทโทรทัศน์โดย ปัณณ์ สิเน่ห์ และกำกับการแสดงโดย ชุติกุล สุตสุนทร ออกอากาศเมื่อ 27 สิงหาคม 2546 – 15 ตุลาคม 2546 ทุกวัน พุธ-พฤหัสบดี เวลา 20.30 น. ทางสถานีโทรทัศน์สีกองทัพบกช่อง 7
ครั้งที่ 2 ในปีพ.ศ. 2560 ดีด้า วิดีโอ โปรดักชั่น ได้นำละครเรื่องนี้กลับมาสร้างใหม่อีกครั้งโดยละครเรื่องนี้นับเป็นละครเรื่องแรกของพีค ภัทรศยา เครือสุวรรณศิริ ที่ได้ย้ายมาเซ็นสัญญากับ ช่อง 7 สี หลังจากหมดสัญญากับ จีดีเอช ห้าห้าเก้า บทประพันธ์โดย ชลาลัย บทโทรทัศน์โดย ภาวิต กำกับการแสดงโดย ณพธันกรณ์ ธัญญาสิริทรัพย์ นำแสดงโดย ภัทรศยา เครือสุวรรณศิริ,ศรัณย์ ศิริลักษณ์ ออกอากาศทุกวันจันทร์-อังคาร เวลา 20.20 น. ทางช่อง 7 สี เริ่มตอนแรกวันอังคารที่ 11 เมษายน พ.ศ. 2560-30 พฤษภาคม พ.ศ. 2560
หยาง ปัว
หยาง ปัว () เกิดเมื่อ 11 ตุลาคม พ.ศ. 2526 เป็นนักมวยสากลสมัครเล่นชาวจีนซึ่งได้เหรียญทองแดงกีฬาเอเชียนเกมส์ พ.ศ. 2549 ที่โดฮา ในรุ่นฟลายเวต โดยแพ้วิโอลิโต ปายลา จากฟิลิปปินส์ในรอบรองชนะเลิศ และได้เหรียญเงินมวยสากลสมัครเล่นชิงแชมป์เอเชียรุ่นฟลายเวตเมื่อ พ.ศ. 2550
วิโอลิโต ปายลา
วิโอลิโต ปายลา (Violito Payla) นักมวยสากลสมัครเล่นชาวฟิลิปปินส์ เกิดเมื่อ 8 มกราคม พ.ศ. 2522 ที่ มีซามิส ออเรียนทอล
ในเอเชียนเกมส์ พ.ศ. 2545 เขาแพ้ เนามัน การิม จากปากีสถาน ตกรอบ จากนั้นได้ไปแข่งกีฬาโอลิมปิก พ.ศ. 2547 ที่ เอเธนส์ในรุ่นฟลายเวท แพ้ ตูลาชบอย โดนิโยรอฟ จากอุซเบกิสถาน 36-26 ตกรอบ ปายลาประสบความสำเร็จในกีฬาเอเชียนเกมส์ พ.ศ. 2549 โดยได้เหรียญทองในรุ่นฟลายเวท โดยชกชนะหยาง โป จากจีนในรอบรองชนะเลิศ และชนะสมจิตร จงจอหอในรอบชิงชนะเลิศ
เชียร์ลีดเดอร์ (เพลง)
"เชียร์ลีดเดอร์" () เป็นเพลงของนักร้องชาวจาเมกา โอมี เพลงเขียนและผลิตโดยโอมี และคลิฟตัน ดิลลอน มาร์ก แบรดฟอร์ด และไรอัน ดิลลอน โอมีเริ่มทำทำนองเพลงนี้ใน ค.ศ. 2008 หลังจากนั้นมีการปรับปรุงเพลงตลอดเวลาหลายปีโดยโปรดิวเซอร์ชาวจาเมกา คลิฟตัน ดิลลอน เพลงบันทึกเสียงครั้งแรกโดยนักดนตรีผู้มีประสบการณ์ สลาย และ รอบบี และดีน เฟรเซอร์ เพลงออกเป็นซิงเกิลผ่านสังกัดอิสระ Oufah เพลงประสบความสำเร็จในประเทศจาเมกา ขึ้นอันดับหนึ่งบนชาร์ต และถูกเปิดในรัฐฮาวาย และดูไบด้วย เนื้อเพลงบรรยายถึงคนรักที่คอยสนับสนุนอยู่ใกล้ ๆ
เนื่องจากโอมีต้องการให้มีผู้ฟังเป็นวงกว้างมากขึ้น เขาจึงเซ็นสัญญากับสังกัดอัลตรามิวสิกของสหรัฐอเมริกาใน ค.ศ. 2013 สังกัดอัลตราติดต่อกับดีเจสองคนให้ผลิตเพลงรีมิกซ์จากต้นฉบับ โปรดิวเซอร์เพลงเดิมและค่ายเพลงต้องการให้รีมิกซ์โดยดีเจชาวเยอรมัน ฟีลิกซ์ แจห์น ซึ่งเขาได้เปลี่ยนเครื่องดนตรีเดิมของเพลงให้เป็นแนวดีปเฮาส์ที่มีกลิ่นอายดนตรีเขตร้อน เพิ่มเสียงทรัมเป็ต จังหวะดนตรีแบบคองกา และเปียโนเข้าไปในเพลง อีพีเพลงฉบับรีมิกซ์ออกจำหน่ายในเดือนพฤษภาคม ค.ศ. 2014 ผ่านสังกัดอัลตรา และเริ่มประสบความสำเร็จในฤดูใบไม้ร่วงนั้นเอง
เพลงค่อย ๆ ประสบความสำเร็จทั่วโลก "เชียร์ลีดเดอร์" ขึ้นอันดับหนึ่งใน 20 ประเทศ รวมถึงสหรัฐอเมริกา สหราชอาณาจักร ออสเตรเลีย ฝรั่งเศส และเยอรมนี ได้รับการรับรองระดับแพลตินัมในหลายประเทศ เพลงมีมิวสิกวิดีโอทั้งหมด 3 ตัว
ปาร์มากัลโช 1913
สมาคมกีฬาสมัครเล่นปาร์มากัลโช 1913 () ก่อตั้งขึ้นในเดือนกรกฎาคม ค.ศ. 1913 ตั้งอยู่ในเมืองปาร์มา แคว้นเอมีเลีย-โรมัญญา ประเทศอิตาลีโดยครั้งแรกใช้ชื่อว่าสโมสรฟุตบอลแวร์ดี ตามชื่อจูเซปเป แวร์ดี นักอุปรากรที่มีชื่อเสียงซึ่งเกิดที่เมืองปาร์มา ต่อมาในเดือนธันวาคมก็ได้เปลี่ยนชื่อเป็นสโมสรฟุตบอลปาร์มา สโมสรเริ่มเล่นบอลลีกครั้งแรกในช่วงปี ค.ศ. 1919-1920 ต่อมาได้ถูกศาลสั่งฟ้องล้มละลายเมื่อเดือนมีนาคม พ.ศ. 2558 และเปลี่ยนชื่อสืบทอดมาเป็นปัจจุบัน
เป็นสโมสรที่ประสบความสำเร็จทีมหนึ่งในช่วงหลังปี 1990 เป็นต้นมา ด้วยการได้แชมป์ยูฟ่าคัพ 2 สมัย แชมป์โคปปาอิตาเลีย 3 สมัย อิตาเลียนซูเปอร์คัพ 1 สมัย และเกือบจะได้แชมป์กัลโชเซเรียอาเป็นครั้งแรกของสโมสรในฤดูกาล 1996-1997 โดยมีแต้มน้อยกว่ายูเวนตุสที่เป็นแชมป์เพียง 2 คะแนนเท่านั้น ซึ่งช่วงที่ผ่านมานั้นถือได้ว่าเป็นช่วงที่รุ่งเรืองที่สุดของสโมสรก็ว่าได้ ปาร์มาเพี่งจะได้เลื่อนชั้นขึ้นมาเล่นในเซเรียอาในฤดูกาลปี 1989-1990 และในฤดูกาลแรกที่อยู่ในเซเรียอาก็สามารถยีนอยู่อันดับ 5 ได้โดยได้สิทธิ์ไปเล่นบอลยูฟ่าคัพ ก่อนที่ 4 ปีให้หลังจะคว้าแชมป์ยูฟ่าคัพเป็นสมัยแรกในฤดูกาล 1994-1995 ได้สำเร็จ
ยัน บัปติสต์ ฟัน แฮ็ลโมนต์
ยัน บัปติสต์ ฟัน แฮ็ลโมนต์ (, 12 มกราคม พ.ศ. 2123 – 30 ธันวาคม พ.ศ. 2187) เป็นนักเคมี นักสรีรวิทยา และแพทย์ชาวเฟลมิช เขาศึกษาค้นคว้าและวิจัยในช่วงเวลาหลังจากแพราเซลซัส ฟัน แฮ็ลโมนต์เป็นที่รู้จักในปัจจุบันจากความคิดเกี่ยวกับทฤษฎีที่ว่าสิ่งมีชีวิตเกิดจากสิ่งไม่มีชีวิต, การทดลองปลูกต้นหลิวซึ่งนำไปสู่การศึกษากระบวนการสังเคราะห์ด้วยแสง และการนำคำว่า "gas" (มาจากคำภาษากรีกว่า chaos) มาใช้ในวงศัพท์ของนักวิทยาศาสตร์
พาพาโรช
พาพาโรช () เป็นวงดนตรีร็อกสัญชาติอเมริกันจากแวคาวิลล์ รัฐแคลิฟอร์เนีย อัลบัมชุดแรกของพวกเขา "Infest" ในปี ค.ศ. 2000 ได้รับรางวัล Triple - Plantinum Album พวกเขาประสบความสำเร็จต่อเนื่องในอัลบัมชุดที่ 3 "Lovehatetragedy" จนได้รางวัล Gold Album รวมไปถึงอัลบัมอย่าง "Getting Away with Murder" (2004), "The Paramour Sessions" (2006), "Metamorphosis" (2009), "Time for Annihilation" (2010) และ "The Connection" (2012) ที่ได้รับรางวัล Platinum Album มาทั้งหมด พาพาโรชมียอดขายถึง 20 ล้านแผ่นทั่วโลกและมีเพลงที่เป็นที่รู้จักอย่าง "Last Resort", "Between Angels and Insects", "She Loves Me Not", "Getting Away with Murder", "Scars", "...To Be Loved", "Forever", "Lifeline" , "Still Swingin'" และ "Face Everything and Rise"
การก่อตั้งพาพาโรซเริ่มขึ้นในเดือนมกราคม 1993 , เมื่อนักร้องนำวงอย่างเจคอบบี้ แชดดิกซ์และมือกลองเดฟ บักเนอร์พบเจอกันใในสนามฟุตบอลที่โรงเรียนมัธยมแวคาวิลล์ "Vacaville High School" เมื่อทั้สองได้พูดคุยกันเรื่องดนตรี , พวกเขาได้ชักชวนนักเป่าทรอมโบน เบน ลูเทอร์และมือเบส วิล เจมส์ พวกเขาปฏิเสธที่จะไปแสดงการประกวดดนตรีที่โรงเรียน , เมื่อพวกแสดงเพลง "Fire" ของ จิมิ เฮนดริกซ์ อย่างไรก็ตามพวกเขาก็ไม่ได้ชนะการประกวดก็ตาม , ในเดือนมีนาคม 1993 นักเป่าทรอมโบน เบน ลูเทอร์ถูกแทนที่โดยมือกีตาร์อย่าง เจอร์รี ฮอร์ตัน โดยเป็นเพื่อนที่รู้จักในโรงเรียนมัธยมวาร์เดน Varden High School ฮอร์ตัน แนะนำวงให้รู้จักกับแฟนสาว , ที่เป็นแฟนคลับของวง , อย่างไรก็ตาม เจอร์รี่ก็ยังรู้สึกกลัวๆและไม่สนิทกับสมาชิกในวงเนื่องจาก เจคอบ , บักเนอร์ , วิล ทั้งหมดมาจากโรงเรียนคนละโรงเรียนกับเจอร์รี่ โดยพาพาโรซได้ทำการหมั้นฝึกซ้อมทุกวันๆและทัวร์ และพวกเขาก็เล่นคอนเสริ์ตที่ได้รับชักชวนมาเท่าที่พวกเขาสามารถจะไปแสดงได้ , การแสดงครั้งแรกของเขาถูกเรียกว่า โมบี้ ดิค เมื่อเจคอบบี้ได้รับแรงบัลดาลใจในการขึ้นแสดงพร้อมชื่อบนการแสดงว่า "โคบี้ ดิค" โดยชื่อวงนี้มาจากชื่อของปู่ของแชดดิกซ์ "โฮเวริ์ต วิลเลียม โรซ" โดยปู่ของเขามีชื่อเล่นว่าปาปา โรซ โรซฆ่าตัวตายในปี 2006 หลังได้รับการวินิจฉัยว่าเป็นมะเร็งระยะสุดท้าย ปาปาโรซให้ความเคารพปู่ของแชดดิกซ์ในอัลบั้ม "The Paramour Sessions" และได้แสดงสดเพลง
ในปี 1994 , พาพาโรซได้ปล่อยอีพีแรกของพวกเขา Potatoes for Christmas มือกลองเดฟ บักเนอร์ ถูกแทนที่ชั่วคราวโดยไรอัน บราวน์ , โดยบักเนอร์ได้ใช้ชีวิตอยู่ใน ซีแอตเทิล เพื่อเรียนศิลปะ , ในปี 1995 พวกเขาปล่อยเทปเดโมในสตูดิโอ Sound Farm Studio ในชื่อเทปว่า "Caca Bonita" ในเวลานี้บักเนอร์ได้กลับมาแล้ว , ในปี 1996 พวกเขาถูกแทนที่ด้วยมือกีตาร์ดังเดิม วิล เจมส์ ,
หัวแก้วหัวแหวน (อัลบั้มเพลง)
หัวแก้วหัวแหวน เป็นอัลบั้มที่รวบรวมเพลงลูกทุ่งเก่าๆจากนักร้องรุ่นใหญ่ท่านต่างๆ มาขับร้องใหม่โดย ก๊อท จักรพันธ์ ครบุรีธีรโชติ วางจำหน่ายในปี พ.ศ. 2538 ถึง พ.ศ. 2539 มีทั้งหมด 9 ชุด และในปี พ.ศ. 2557 หัวแก้วหัวแหวน กลับมาครั้งยิ่งใหญ่โดยใช้ชื่ออัลบั้มว่า แทนความผูกพัน 20 ปี หัวแก้วหัวแหวน มี 2 ชุด คือ ชุด 9/1 และ 9/2
อีลียา ควาชา
อีลียา ควาชา (; 5 มีนาคม ค.ศ. 1988 –) เป็นนักกีฬากระโดดน้ำชาวยูเครน เขารับเหรียญทองแดงในประเภทซิงโครไนซ์สปริงบอร์ด 3 เมตร พร้อมด้วยอะเล็กซี ปรีกอวอฟ ในการแข่งขันกีฬาโอลิมปิกฤดูร้อน 2008 ที่ปักกิ่ง นอกจากนี้ ควาชา ยังได้แชมป์ยุโรปอีกหลายครั้ง
สาธารณรัฐโรมัน (คริสต์ศตวรรษที่ 19)
สาธารณรัฐโรมัน (, ) สถาปนาสาธารณรัฐอย่างเป็นทางการเมื่อวันที่ 9 กุมภาพันธ์ ค.ศ. 1849, โดยรัฐพระสันตะปาปาได้จัดให้มีการปกครองในรูปแบบสาธารณรัฐภายใต้รัฐบาลของ สมเด็จพระสันตะปาปาปิอุสที่ 9 ที่เมือง เกตา. สาธารณรัฐแห่งนี้จัดดตั้งโดย คาร์โล อาร์เมมลินี, กุยเซปเป มาสซินี และ อูเรลิโอ ซาฟฟี โดยนำรูปแบบการปกครองของสาธารณรัฐโรมันยุคก่อนคริสตกาล
แนวคิดของการปกครองสาธารณรัฐที่แสดงถึงความหวัง และ ผลสัมฤทธิ์ในรัฐธรรมนูญนั้นคือ: การให้เสรีภาพในการนับถือศาสนา โดยสมเด็จพระสันตะปาปาเป็นผู้รับรองสิทธิ์ของศาสนิกชนในการนับถือศาสนาโดยเสรี ปราศจากการบิบบังคับ เสรีภาพทางศาสนารวมถึงการเผยแพร่หลักคำสอน มีสถานการณ์ที่แตกต่างจากรัฐบาลก่อนหน้านี้ที่มีการใช้กฎหมายบีบบังคับ ซึ่งรวมถึงการนับถือศาสนายูดาห์หรือเปลี่ยนศาสนาจากคริสต์นิกายโรมันคาทอลิกเป็นยูดาห์. กฎหมายรัฐธรรมนูญแห่งสาธารณรัฐโรมันได้มีการระบุถึงการยกเลิกโทษประหารชีวิต และบังคับใช้เป็นแห่งแรกในโลก.
ฮงอินโบ ชูวะ
ฮงอินโบ ชูวะ (; ; ค.ศ. 1820 — ค.ศ. 1873) เป็นนักหมากล้อมระดับอาชีพชาวญี่ปุ่น และยังเป็นหัวหน้าลำดับที่สิบสี่แห่งสำนักฮงอินโบตั้งแต่ปี ค.ศ. 1847 ถึง 1873
การแข่งขันครั้งสำคัญของเขาอาจจะเป็นการท้าชิงสามนัดช่วงปี ค.ศ. 1840 และ 1842 กับอิโนะอุเอะ เก็นนัน อินเซะกิ ภายหลังจากการลาออกของโจวะ ผู้เป็นเมจินแห่งสำนักหมากล้อมยุคต้นในปี ค.ศ. 1839 เก็นนันก็ยังไม่ได้ทำการแข่งขันกับเมจินแห่งสำนักหมากล้อมยุคต้นรายอื่นเมื่อสำนักฮงอินโบยื่นเรื่องร้องเรียนต่อรัฐบาล ที่นำไปสู่การแข่งเกมแรกของชูวะกับเก็นนันในปี ค.ศ. 1840 ชูวะเป็นฝ่ายชนะเกมนี้ 4 แต้ม (โดยตัวหมากสีดำ) การจากไปของเก็นนันทำให้เกิดความน่าเสียดาย ความเก่งกาจของชูวะเป็นอันหยุดชะงักลงและถอนตัวออกจากการแข่ง เกมที่ตามมาในปี ค.ศ. 1842 ที่ซึ่งเป็นการแสดงถึงความพยายามของเก็นนันที่สามารถเป็นฝ่ายชนะชูวะด้วยตัวหมากสีขาว (แม้ว่าเขาจะใช้ตัวหมากสีดำในทุกเกมที่ 3 ในฐานะที่ที่แตกต่างไปจากอันดับ 1 ดั้ง) แต่เขาก็เป็นฝ่ายแพ้อีกทั้งสองครั้ง โดยในครั้งที่สองด้วย 6 แต้มและครั้งที่สามด้วย 4 แต้ม หลังจากการพ่ายแพ้ทั้ง 3 ครั้ง เก็นนันก็ได้อำลาวงการไปด้วยตำแหน่ง 8 ดั้ง แม้ว่าความจริงเขาจะได้รับการยอมรับในฝีมือจากหลายคน (รวมถึงโจวะ) ว่าเทียบเท่ากับเมจินก็ตาม
ชัยชนะเหนือเก็นนันของชูวะ ได้จัดให้เขาเป็นผู้เล่นที่มีชื่อเสียงของยุคนั้น เขาได้อันดับ 8 ดั้งหลังจากประสบความสำเร็จดังกล่าว และคู่แข่งรายสำคัญในการแข่งขันระดับอาชีพของเขาคือสี่เซียนกระบวนยุทธ ซึ่งได้แก่ ยะซุอิ ซันจิ, อิโต โชวะ, โอตะ ยูโซ และซะกะงุจิ เซ็นโตะกุ แม้ว่าเขาจะเคยเล่นกับสมาชิกกลุ่มนี้ในบางเกมมาก่อนก็ตาม ที่โดยทั่วไปแล้วชูวะจะทำการต่อแต้มให้แก่พวกเขาเหล่านั้น ซึ่งชูวะพบว่าซันจิเป็นคู่แข่งที่เอาชนะได้ยากที่สุด และยูโซเป็นคู่แข่งที่เอาชนะได้ง่ายที่สุดสำหรับเขา
น่าเสียดาย แรงบันดาลใจต่อการเป็นเมจินของชูวะได้ถูกลบล้างไปด้วยปัจจัยหลายประการ ปัญหาหลักคือความไม่แน่นอนของระบอบการปกครองโทะกุงะวะในช่วงทศวรรษสุดท้าย ซึ่งทำให้ความตั้งใจที่มีต่อหมากล้อมน้อยลงไปมากในปีสุดท้ายนี้ ชูวะยังประสบความล้มเหลวครั้งสำคัญเมื่อพบกับหัวหน้าคนที่ 13 แห่งสำนักอิโนะอุเอะ ผู้มีนามว่า มะสึโมะโตะ อินเซะกิ ซึ่งมะสึโมะโตะไม่ได้เป็นนักหมากล้อมในระดับเดียวกับชูวะอย่างแน่นอน แต่บางทีชูวะอาจจะเรื่อยเฉื่อยเกินไปในช่วงเริ่มเกม โดยให้มะสึโมะโตะทำการล้อมมุมสองตาในการเปิดหมาก เมื่อชูวะตระหนักว่าเขาไม่สามารถไล่ทันได้ตามปกติในขณะที่ทุ่มเทอย่างเต็มที่ มะสึโมะโตะก็เป็นฝ่ายชนะคะแนน 1 แต้มอย่างไม่น่าจะเป็นไปได้ (ด้วยตัวหมากสีดำ) เกมนี้ได้รับการกล่าวว่าเป็นช่วงเวลาที่มะสึโมะโตะถูกวิญญาณของเก็นนัน อินเซะกิ เข้าสิงอยู่ และชูวะก็ถูกยัดเยียดให้ละทิ้งความทะเยอทะยานในการครองตำแหน่งเมจิน
กระนั้น เขาก็ยังอยู่ในตำแหน่งสุดยอดของโลกหมากล้อมจนกระทั่งเขาเสียชีวิตลงในปี ค.ศ. 1873
วอลเลย์บอลชายชิงแชมป์แอฟริกา 2015
วอลเลย์บอลชายชิงแชมป์แอฟริกา 2015 () จัดขึ้นในไคโร, ประเทศอียิปต์ ระหว่างวันที่ 22–30 กรกฎาคม ค.ศ. 2015 เพื่อคัดเลือก 2 ทีมที่ดีที่สุดของทวีปแอฟริกาไปแข่งขันเวิลด์คัพ 2015
ทีมชาติต่อไปนี้ได้รับการยืนยันในการเข้าร่วมแข่งขัน
ระบบการแข่งขันของปี 2015 แบ่งออกเป็นสองกลุ่ม แข่งขันแบบพบกันหมด โดย 4 ทีมที่มีคะแนนสูงสุดในแต่ละกลุ่มจะผ่านเข้าไปในรอบรองชนะเลิศ ส่วนทีมที่มีคะแนนเป็นอันดับที่ 3–4 ในแต่ละกลุ่มจะผ่านเข้าไปในรอบจัดอันดับ 5–8
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
แคนต์ฟีลมายเฟซ
"แคนต์ฟีลมายเฟซ" () เป็นเพลงของเดอะวีกเอนด์ นักร้องแนวพีบีอาร์แอนด์บีชาวแคนาดา เพลงออกจำหน่ายวันที่ 8 มิถุนายน ค.ศ. 2015 เป็นซิงเกิลจากสตูดิโออัลบั้มที่สอง "บิวตีบีไฮด์เดอะแมดเนส" (2015) เพลงเขียนโดยอาลี พายามี ซาแวน โคเทชา แมกซ์ มาร์ติน อาเบล เทสเฟย์ และปีเตอร์ สเวนสัน และผลิตโดยพายามี มาร์ติน และเสวนสัน
เพลงประสบความสำเร็จ ขึ้นอันดับหนึ่งบนชาร์ตบิลบอร์ดฮอต 100 และอันดับที่สองบนชาร์ตแคนาเดียนฮอต 100 นอกจากประสบความสำเร็จภายในภูมิภาคตนแล้ว เพลงยังขึ้นอันดับหนึ่งบนชาร์ตในประเทศนิวซีแลนด์ เดนมาร์ก และแอฟริกาใต้ และติดสิบอันดับแรกในภูมิภาคอื่น ๆ เช่น ออสเตรเลีย เนเธอร์แลนด์ นอร์เวย์ สาธารณรัฐไอร์แลนด์ และสหราชอาณาจักร นับเป็นซิงเกิลที่ประสบความสำเร็จที่สุดของเทสเฟย์จนถึงปัจจุบัน ซิงเกิลได้รับคำวิจารณ์ด้านบวก ให้ความเห็นว่าคล้ายกับเพลงของไมเคิล แจ็กสัน
รัฐเคดีฟอียิปต์
รัฐเคดีฟอียิปต์ (; ; ออตโตมันเติร์ก: خدیویت مصر "Hıdiviyet-i Mısır") เป็นรัฐบรรณาการของจักรวรรดิออตโตมัน ปกครองโดยราชวงศ์มูฮัมหมัดอาลี คำว่า "เคดีฟ" (khedive) ในภาษาตุรกีออตโตมัน หมายถึง "อุปราช" ใช้ครั้งแรกโดยมูฮัมหมัด อาลี ปาชา แต่ไม่ได้รับการยอมรับจนกระทั่งถึงปี ค.ศ. 1867 เมื่ออิสมาอิล ปาชา ขึ้นสืบทอดอำนาจ ต่อมาเมื่อโอรสของอิสมาอิล เตาฟิก ปาชา ขึ้นครองราชย์ พระองค์ทรงเจริญสัมพันธไมตรีกับจักรวรรดิบริติช ในขณะที่เคดีฟองค์สุดท้าย อับบาสที่ 2 ทรงมีนโยบายแข็งกร้าวต่อบริติช แม้พระองค์จะทรงช่วยบริติชทำสงครามกับกลุ่มกบฏมะฮ์ดีในซูดานก็ตาม ทำให้ในช่วงต้นสงครามโลกครั้งที่หนึ่ง (ค.ศ. 1914) บริติชประกาศยกเลิกรัฐเคดีฟและจัดตั้งรัฐสุลต่านอียิปต์ขึ้นแทน
รอเบิร์ต มูกาบี
รอเบิร์ต เกเบรียล มูกาบี (; 21 กุมภาพันธ์ พ.ศ. 2467 –) เป็นอดีตประธานาธิบดีของประเทศซิมบับเว อยู่ในตำแหน่งระหว่างปี พ.ศ. 2530-2560 เขาเป็นหนึ่งในผู้นำในสงครามประกาศเอกราชซิมบับเว ในฐานะที่เป็นหัวหน้าคณะปฏิรูปต่อต้านชาวผิวขาว เขาได้รับการเลือกตั้งเป็นนายกรัฐมนตรีเมื่อปี พ.ศ. 2523 โดยก่อนหน้านั้นเคยเป็นผู้นำพรรคสหภาพแห่งชาติแอฟริกาแห่งซิมบับเว-แนวหน้ารักปิตุภูมิมาก่อน
มูกาบีเป็นผู้นำที่ถูกวิพากษ์วิจารณ์อย่างมากในเรื่องการบริหารเศรษฐกิจของประเทศ เมื่อเข้ารับตำแหน่งใน พ.ศ. 2530 ผลจากการเปลี่ยนนโยบายเป็นสังคมนิยมอย่างกะทันหัน ทำให้อัตราการเจริญเติบโตทางเศรษฐกิจของซิมบับเวลดลงอย่างมาก ประกอบกับการเกิดภาวะเงินเฟ้ออย่างรุนแรง ในปี พ.ศ. 2551 อันเป็นผลเนื่องมาจากมาตราคว่ำบาตรจากนานาชาติ อย่างไรก็ตามจากรายงานของธนาคารโลก ยังมีมุมมองในแง่ดีของพัฒนาการทางสังคมในแง่อัตราการถือครองที่ดินของเกษตรกรรายย่อยที่ขยายตัวขึ้นอย่างมากในช่วงปี พ.ศ. 2523 ถึง พ.ศ. 2533
ในวันที่ 6 พฤศจิกายน ประธานาธิบดีมูกาบีวัย 93 ปี ปลดรองประธานาธิบดีเอ็มเมอร์สัน มนังกากวา หลังการแย่งชิงอำนาจเพื่อเป็นผู้สืบทอดตำแหน่งประธานาธิบดีระหว่างมนังกากวากับเกรซ มูกาบี ภรรยาของรอเบิร์ต มูกาบี กองทัพซิมบับเวเริ่มก่อการรัฐประหารในวันที่ 14 พฤศจิกายน กักขังมูกาบีไว้ในบ้านพักในวันที่ 15 พฤศจิกายน 2017 และประกาศว่าเป็นการกระทำเพื่อจัดการกับอาชญากรรอบตัวมูกาบี
ในวันที่ 19 พฤศจิกายน มูกาบีถูกปลดออกจากตำแหน่งผู้นำพรรค ZANU-PF และพรรคได้แต่งตั้งมนังกากวาขึ้นเป็นผู้นำพรรคแทน เกรซ มูกาบีถูกขับออกจากพรรค พรรคขีดเส้นตายให้มูกาบีลาออกจากตำแหน่งประธานาธิบดีภายในเที่ยงของวันรุ่งขึ้นหรือไม่ก็จะถูกดำเนินการถอดถอน
หลังเลยกำหนดเส้นตายและรัฐสภาเตรียมดำเนินการถอดถอน ในที่สุดมูกาบีก็ประกาศลาออกในวันที่ 21 พฤศจิกายน